hotchpotch/miracl-hf-unified huggingface dataset:
জেমস আর্ল রে
জেমস আর্ল রে (মার্চ ১০, ১৯২৮ - এপ্রিল ২৩, ১৯৯৮) মার্কিন যুক্তরাষ্ট্রের নাগরিক অধিকার আন্দোলনের (civil rights movement) নেতা ডঃ মার্টিন লুথার কিং -এর আততায়ী। তিনি এই অপরাধের জন্য যাবজ্জ্বীবন কারাভোগ করেন।
মার্টিন লুথার কিং আততায়ীর হাতে ১৯৬৮ সালের ৪ এপ্রিল নিহত হন। টেনেসীর মেমফিস নামক জায়গার লরেইন মোটেলের বারান্দায় তিনি গুলিবিদ্ধ হন।
আর্ল রে লুথার হত্যার দু মাস পর ৮ জুন ১৯৬৮ সালে লন্ডনের হিথ্রো বিমান বন্দরে আটক হন। ১০মার্চ ১৯৬৯ সালে তিনি মার্টিন হত্যা শিকার করেন। এবং বিচারে তার ৯৯ বছরের কারাদন্ড হয়।
১৯৭৭ সারের ১১ জুন জেমস জেলখানা থেকে ছয় জন কয়েদিকে নিয়ে পলায়ন করেন। এবং ১৩ দিনের মধ্যে পুনরায় ধরা পড়েন।
১৯৯৮ সালের ২৩ এপ্রিল জেমস হেপাটাইটিস সি এর কারনে মৃত্যু বরন করেন।
জ্যাক রুবি
জ্যাক রুবি (Jack Ruby) (মার্চ ২৫, ১৯১১ – জানুয়ারি ৩, ১৯৬৭) প্রেসিডেন্ট জন এফ. কেনেডির আততায়ী লি হার্ভে অসওয়াল্ডের আততায়ী। তিনি পেশায় একজন নাইট ক্লাব অপারেটর ছিলেন। ২৪ শে নভেম্বর ১৯৬৩ সালে রুবি লী হার্বে ওসওয়াল্ডকে পুলিশের হেফাজতে থাকা অবস্থায় গুলি করে হত্যা করেন। এর দুই দিন আগে ওসওয়াল্ড যুক্তরাষ্ট্রের রাষ্ট্রপতি জন এফ কেনেডিকে হত্যার অভিযোগে গ্রেফতার হয়েছিলেন। ডালাসের জুরিগন তার মৃত্যুদন্ডের পক্ষে মত দেন। এই রায়ের বিরুদ্ধে উচ্চ আদালতে আপিল করার পর আদালত তার আপিল গ্রহন করে নতুন করে বিচারের জন্য রায় দেন। তার নতুন বিচার শুরু হবার দিন রুবি অসুস্থ হয়ে পরেন এবং কারাগারে মৃত্যুবরন করেন। তিনি ফুসফুসের ক্যান্সারে আক্রান্ত ছিলেন।
নাথুরাম গডসে
নাথুরাম বিনায়ক গোডসে (Marathi: नथूराम विनायक गोडसे) (মে ১৯, ১৯১০ – নভেম্বর ১৫, ১৯৪৯) ছিলেন মহাত্মা গান্ধীর হত্যাকারী।
নাথুরাম গডসে
গাভ্রিলো প্রিন্সিপ
গাভ্রিলো প্রিন্সিপ (Gavrilo Princip) অস্ট্রিয়া-হাঙ্গেরি সাম্রাজ্যের যুবরাজ আর্চডিউক ফ্রান্ত্‌স ফার্দিনান্দ ও তাঁর স্ত্রীর আততায়ী। প্রিন্সিপ সার্ব জাতীয়ততাবাদী সন্ত্রাসবাদী দলের সদস্য ছিলেন। ১৯১৪ সালের ২৮শে জুন বসনিয়ার সারায়েভো শহরে এই হত্যাকান্ডটি সংঘটিত হয়। প্রিন্সিপের এই হত্যাকান্ডের রেশ ধরেই সে বছরের আগস্ট মাসে ইউরোপে প্রথম বিশ্বযুদ্ধের সূত্রপাত ঘটে। হত্যাকান্ডের জন্য প্রিন্সিপ কারাদন্ড লাভ করেন, এবং দুই বছর পর কারাগারে যক্ষা রোগে মারা যান।
উধাম সিং
উধাম সিং (), (২৬ ডিসেম্বর ১৮৯৯ – ৩১ জুলাই ১৯৪০) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের শহীদ মার্ক্সবাদী বিপ্লবী। ১৯১৯ সালে জালিয়ানওয়ালাবাগের হত্যাকান্ডের সময়ে যিনি পাঞ্জাব প্রদেশের বিলেতি গভর্নর ছিলেন, সেই মাইকেল ও'ডোয়াইয়ার-কে (Michael O'Dwyer) হত্যা করতে তিনি সংকল্পবদ্ধ হন। এই উদ্দেশ্যে উধাম সিং ১৯৩৪ সালে বিলেত গমন করেন। এবং অবশেষে ১৯৪০ সালের মার্চ মাসে - জালিয়ানওয়ালাবাগের হত্যাকান্ডের প্রায় ২১ বছর পরে - লন্ডনের এক সভাকক্ষে তিনি মাইকেল ও'ডোয়াইয়ার-কে গুলি করে হত্যা করেন।
বেয়ন্ত সিং
বেয়ন্ত সিং (পাঞ্জাবি: ਬੇਅੰਤ ਸਿੰਘ; ৬ জানুয়ারি ১৯৫৯ – ৩১ অক্টোবর ১৯৮৪) জন্ম ভারতের পাঞ্জাবের জয়তুতে, ইন্দিরা গান্ধীর একজন দেহরক্ষী ছিলেন, যে ইন্দিরা গান্ধীর হত্যাকান্ডে অংশগ্রহণ করেন এবং প্রধানমন্ত্রীর অন্য দেহরক্ষী দ্বারা নিহত হন।
সৎবন্ত সিংহ
সৎবন্ত সিংহ দেওল (১৯৬২ – ১৯৮৯) ছিলেন ভারতের প্রধানমন্ত্রী ইন্দিরা গান্ধীর দেহরক্ষী। ১৯৮৪ সালের ৩১ অক্টোবর সৎবন্ত ও অপর দেহরক্ষী বিয়ন্ত সিংহ শ্রীমতী গান্ধীকে তাঁর বাসভবনে হত্যা করেন।
অপারেশন ব্লু স্টার চলাকালীন অমৃতসরের স্বর্ণমন্দিরে আশ্রয় নেওয়া বিচ্ছিন্নতাবাদী জঙ্গিদের বিরুদ্ধে সেনা অভিযানের প্রতিশোধকল্পেই ইন্দিরা গান্ধী হত্যাকাণ্ড সংঘটিত হয়। সৎবন্ত ও বিয়ন্ত একত্রে শ্রীমতী গান্ধীর বুকে ও পেট লক্ষ্য করে তেত্রিশবার গুলি চালায়। বিয়ন্ত সিংহ সর্বাগ্রে একটি এ. ৩৮ রিভলবার বার করে শ্রীমতী গান্ধীর পেটে তিনটি গুলি চালান। তিনি মাটিতে পড়ে গেলে সৎবন্ত নিজের স্টেন স্বয়ংক্রিয় অস্ত্রটির সাহায্যে তাঁর দেহে ত্রিশ রাউন্ড গুলি চালান।
হত্যাকাণ্ডের অব্যবহিত পরেই অন্যান্য দেহরক্ষীদের গুলি চালনায় বিয়ন্ত নিহত হন। সৎবন্ত আত্মসমর্পণ করেন। তাঁকে গ্রেফতার করা হয় এবং পরে তিনি ও অপর ষড়যন্ত্রকারী কেহার সিং মৃত্যুদণ্ডে দণ্ডিত হন। দণ্ডাদেশ কার্যকর হয় ১৯৮৯ সালের ৬ জানুয়ারি। সৎবন্তই ছিলেন শেষ ব্যক্তি যাঁকে দিল্লির তিহার জেলে ফাঁসি দেওয়া হয়।
সৎবন্ত সিংহের জন্ম পাঞ্জাবের গুরদাসপুর জেলার আগোয়ান গ্রামে। তাঁর পিতা তারলোক সিংহ ছিলেন একজন কৃষক। ১৯৮৮ সালের ২ মে বীরসা সিংহের কন্যা সুরিন্দর কৌরের সঙ্গে সৎবন্তের বিবাহ হয়। এই সময় তিনি জেলে ছিলেন। তাঁর বাগদত্তা তাঁর অবর্তমানে একটি আনন্দ কারজে তাঁর ছবিকে বিবাহ করেন।
২০০৮ সালের ৬ জানুয়ারি, অমৃতসরে অবস্থিত শিখদের সর্বোচ্চ ধর্মীয় সংস্থা অকালতখত সৎবন্ত সিংহ ও ইন্দিরা গান্ধীর অন্যান্য হত্যাকারীদের শিখধর্মের শহিদ বলে ঘোষণা করেন।
ইন্দিরা হত্যাকাণ্ড সৎবন্ত সিংহের নিকটাত্মীয়দের পাদপ্রদীপের আলোয় নিয়ে আসে। ফলে পাঞ্জাব থেকে দুটি লোকসভা নির্বাচনে তাঁরা জয়লাভ করে।
রামোন মের্কাদের
রামোন মের্কাদের (Ramon Mercader) ছিলেন স্পেনীয় কমিউনিস্ট ও এনকেভিডির এজেন্ট এবং রুশ বিপ্লবের নেতা লিওন ত্রৎস্কির আততায়ী। তিনি ১৯৪০ সালের আগস্ট মাসে মেক্সিকো সিটিতে ত্রৎস্কিকে খুন করেন এবং তাকে এই খুনের জন্য ২০ বছর মেক্সিকোর কারাগারে সাজা ভোগ করতে হয়। জোসেফ স্টালিন তাকে অর্ডার অব লেনিনে ভূষিত করেন এবং ১৯৬১ সালে তাকে সোভিয়েত ইউনিয়নের বীর উপাধিতে ভূষিত করা হয়।
থেনমুলি রাজারত্নম
থেনমুলি রাজারত্নম (Thenmuli Rajaratnam) (১৯৭৪ - ১৯৯১) (ডাক নাম ধনু) একজন তামিল মহিলা চরমপন্থী। তিনি রাজীব গান্ধীর আততায়ী।
১৯৯১ সালের ২১ মে তারিখে ভারতের শ্রীপেরুম্বুদুর শহরে ধনু রাজীব গান্ধী, নিজে, ও আরো ১৬ জনকে আত্মঘাতী বোমা হামলার মাধ্যমে হত্যা করেন।
ডাহুক
ডাহুক (বৈজ্ঞানিক নাম: "Amaurornis phoenicurus"), ডাইক, পানপায়রা বা ধলাবুক ডাহুক Rallidae (রেলিডি) গোত্র বা পরিবারের অন্তর্ভুক্ত "Amaurornis" (আমুরর্নিস) গণের অন্তর্গত মাঝারি আকৃতির একটি পাখি। পাখিটি বাংলাদেশ, ভারত ছাড়াও দক্ষিণ ও দক্ষিণ-পূর্ব এশিয়ার বিভিন্ন দেশে দেখা যায়। এর দেহ কালচে এবং মুখমণ্ডল, গলা, বুক ও পেট সম্পূর্ণ সাদা। অন্যসব ঝিল্লির তুলনায় এরা বেশ সাহসী। ফলে মানববসতির আশেপাশে এদের প্রায়ই দেখা যায়। স্বভাবে এরা ক্রেপাসকুলার। প্রজননকালীন সময়ে বর্ষার প্রথম বৃষ্টিতে এরা উচ্চস্বরে বার বার ডাকে।
ডাহুকের বৈজ্ঞানিক নামের অর্থ "লাললেজী কালো পাখি" (গ্রিক: "amauros" = কালচে, "ornis" = পাখি; লাতিন: "phoenicurus" = লাল লেজের গির্দি)। সারা পৃথিবীতে এক বিশাল এলাকা জুড়ে এরা বিস্তৃত, প্রায় ৮৩ লক্ষ ৪০ হাজার বর্গ কিলোমিটার এলাকা জুড়ে এদের আবাস। আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটিকে সংরক্ষিত ঘোষণা করা হয়েছে।
সারস
সারস গ্রুইফর্মিস বর্গের গ্রুইডি গোত্রের অন্তর্গত একজাতীয় লম্বা পা ও লম্বা গলাবিশিষ্ট পাখি। চারটি গণে মোট ১৫ প্রজাতির সারস রয়েছে। বকের মত দেখতে হলেও এরা বংশগতিগতভাবে বকের সাথে কোনভাবেই সম্বন্ধযুক্ত নয়। বক উড়ার সময় গলা গুটিয়ে রাখে কিন্তু সারস গলা লম্বা করে উড়ে। দক্ষিণ আমেরিকা আর অ্যান্টার্কটিকা ছাড়া পৃথিবীর সব মহাদেশেই বিভিন্ন প্রজাতির সারস দেখা যায়। বেশিরভাগ সারস আন্তর্জাতিকভাবে বিপদগ্রস্ত প্রজাতি হিসেবে বিবেচিত।
খাদ্যবিচারের ক্ষেত্রে সারসকে সুযোগসন্ধানী বলা চলে। মৌসুম-বিচারে খাবারের প্রাপ্যতা ও দৈহিক চাহিদা অনুসারে এদের খাদ্যতালিকায় পরিবর্তন ঘটতে পারে। অনেকটা সর্বভূক স্বভাবের হওয়ায় এরা ছোট ইঁদুরজাতীয় প্রাণী, মাছ, ব্যাঙ থেকে শুরু করে পোকামাকড়, শস্যদানা, ফলমূল, উদ্ভিজ্জ অংশ ইত্যাদি সবই খায়। এরা স্থির অগভীর পানিতে পুরু করে ঘাস, লতাপাতা, গাছের ডাল ইত্যাদি দিয়ে বাসা করে। বাসায় সাধারণত একবারে দু'টি করে ডিম পাড়ে। পিতামাতা দু'জনেই সমানভাবে সন্তানের দেখাশোনা করে এবং পরবর্তী প্রজনন মৌসুমের আগ পর্যন্ত সন্তানকে নিজেদের কাছে রাখে।
কয়েক প্রজাতির সারস পরিযায়ী স্বভাবের; বছরের নির্দিষ্ট সময়ে এরা বহু দূরে পাড়ি জমায়। আবার কিছু প্রজাতির সারস পরিযায়ী স্বভাবের নয়। প্রজনন মৌসুমে এরা জোড়ায় জোড়ায় থাকে। অন্যান্য সময়ে বড় ঝাঁকে একসাথে বিচরণ করে।
চারটি গণে মোট ১৫টি জীবিত প্রজাতি সনাক্ত করা হয়েছে:
উপগোত্র BALEARICINAE – ঝুঁটিয়াল সারস
উপগোত্র GRUINAE – সাধারণ সারস
পানকৌড়ি
পানকৌড়ি Phalacrocoracidae (ফ্যালাক্রোকোরাসিডি) গোত্রের Phalacrocorax (ফ্যালাক্রোকোরাক্স) গণের অন্তর্ভুক্ত একদল জলচর পাখি। ইংরেজিতে এরা কর্মোরেন্ট ও শ্যাগ নামে পরিচিত। সারা পৃথিবীতে প্রায় ৪০ প্রজাতির পানকৌড়ি রয়েছে এবং এদের সবার দেহে কালো বর্ণের প্রাধান্য রয়েছে। সব পানকৌড়ি খুব ভাল সাঁতারু ও খাদ্যের (প্রধানত মাছ) খোঁজে এরা পানির খুব গভীরে ডুব দিতে সক্ষম। পানকৌড়ির বিষ্ঠা থেকে উৎপন্ন সার গুয়ানো একটি বাণিজ্যিক পণ্য হিসেবে যথেষ্ট সমাদৃত। পানকৌড়ির শ্রেণীবিন্যাসে বর্গ, গোত্র ও গণ নিয়ে যথেষ্ট বিতর্ক রয়েছে এবং সম্প্রতি বেশ কয়েকটি নতুন গণের নাম প্রস্তাব করা হয়েছে।
পানকৌড়ি সমুদ্রতীরবর্তী অঞ্চল, হ্রদ ও নদীনালায় বসবাস করে। ডালপালা, সামুদ্রিক আগাছা ও গুয়ানো দিয়ে ঝোপঝাড়, বৃক্ষ কিংবা সমুদ্রতীরবর্তী পাহাড়ের খাঁজে এরা বাসা করে। নতুন ডিমের বর্ণ নীলচে, তবে সময়ের সাথে সাথে চকচকে সাদা বর্ণ ধারণ করে। তিন থেকে পাঁচ সপ্তাহে ডিম ফুটে ছানা বের হয়। তিন বছর বয়সে এরা বয়োঃপ্রাপ্ত হয়।
গগণবেড়
গগণবেড় বা পেলিক্যান জলে বাসকারী বৃহৎ আকারের পাখি (প্রায় দেড় মিটার লম্বা)।
এদের বড় ঠোঁটটি দেখার মত যার নিচে একটা চামড়ার থলি থাকে। এই থলির ভিতর এরা খাবার জমিয়ে রাখে। মাছ এদের প্রধান খাদ্য। জলাশয়ের ধারে শিকারের সন্ধানে এদের বসার ভংগিমাটি বিচিত্র। এদের পা ছোট, আঙুলগুলি পরস্পরের সাথে চামড়া দিয়ে জোড়া লাগানো। ভারতের অন্ধ্রপ্রদেশের গোদাবরী নদীর তীরে অনেক ধূসর পেলিক্যান দেখা যায়।
আলবাট্রস
আলবাট্রস একটি সামুদ্রিক দিবাচর পাখি। এরা সাধারণ পাখির তুলনায় আকারে একটু বড় হয়। দুই ডানার মাঝের বিস্তার ৩ মিটারেরও বেশি হতে পারে যা এদের দৈহিক দৈর্ঘ্যের তুলনায় অনেক বেশি। এরা দক্ষিণ মেরুবলয়ে একটানা একই দিকে দীর্ঘক্ষণ উড়ে বেড়ায়। দুপাশে ডানা প্রসারিত করে এদের দলবদ্ধ নৃত্য দেখবার মত।
বড়কুঠি
বড়কুঠি বাংলাদেশের রাজশাহী অঞ্চলের সর্বপ্রাচীন ইমারত। সুনির্দিষ্টভাবে এই ইমারতের নির্মাণকাল নির্ধারণ করা না গেলেও বিভিন্ন সুত্রের বিচারে এর নির্মাণকাল অষ্টাদশ শতাব্দীর প্রথমার্ধে বলে ধারণা করা হয়। এটি প্রথমে ওলন্দাজ বা ডাচদের ব্যাবসাকেন্দ্র ছিল। ঊনবিংশ শতাব্দীর প্রথম দিকে ডাচরা ভারতে তাদের কর্মকাণ্ড গুটিয়ে নেওয়ার সিদ্ধান্ত নেয় এবং ১৮১৪ সালে ইংরেজদের সাথে একটি চুক্তি করে বড়কুঠিসহ ভারতের সকল বাবসা কেন্দ্র ইস্ট ইন্ডিয়া কোম্পানিকে হস্তান্তর করে। বড়কুঠির দায়িত্ব গ্রহণ করে ১৮৩৩ সাল পর্যন্ত তারা এটিকে তাদের বাণিজ্যিক কেন্দ্র হিসাবে ব্যবহার করে। ১৯৫৩ সালে রাজশাহী বিশ্ববিদ্যালয় প্রতিষ্ঠিত হওয়ার পর এই বড়কুঠি এর প্রথম প্রশাসনিক ভবন হিসাবে ব্যবহার করা হয়।
বড়কুঠি সাহেব বাজার এবং রাজশাহী কলেজের দক্ষিণে এবং পদ্মা নদীর উত্তর পাড়ে অবস্থিত। ইষ্টক নির্মিত এবং সমতল ছাদ বিশিষ্ট এই ইমারতটি আঠার শতকের প্রথমার্ধে (১৭২৫ সনের পূর্বে) ওলন্দাজ রেশম ব্যবসায়ীদের নির্মিত এক উল্লেখযোগ্য কীর্তি। কুঠিটির বহির্ভাগ এর দৈর্ঘ্য ২৪ মিটার (৮২-০) এবং প্রস্থ ১৭.৩৭ (৬৭-০)। দ্বিতল বিশিষ্ট এই ইমারতটি বিভিন্ন আয়তনের মোট ১২ টি কক্ষে বিভক্ত। দ্বিতলে একটি সভাকক্ষসহ ৬টি কক্ষ আছে। কেন্দ্রস্থলে অবস্থিত পূর্ব-পশ্চিমে ৯.৬০ মিটার এবং উত্তর-দক্ষিণে ৬.৩০ মিটার আয়তন বিশিষ্ট আয়তাকার সভাকক্ষের উত্তর ও দক্ষিণ দিকে একটি করে বারান্দা (উত্তরের বারান্দা ৯.৬০ ও ৫.৮৫ মিটার এবং দক্ষিণের বারান্দা ৯.১৮ ও ৫.৮৫ মিটার আয়তন বিশিষ্ট) এবং কক্ষের পশ্চিমদিকে দুটি এবং পূর্ব দিকে এক সারিতে তিনটি কক্ষ বিদ্যমান।
প্রকৃতপক্ষে ওলন্দাজ বাবসায়িরা জরুরী সময়ে ইমারতটি দুর্গ হিসাবে ব্যবহার করত। এজন্য ইমারতের ছাদে এবং নিচে বেশকটি কামান শত্রুদের মোকাবেলার জন্য প্রস্তুত থাকত। ১৮৩৩ সালে এটি ইস্ট ইন্ডিয়া কোম্পানির দখলে আসলে কামানগুলো অন্যত্র সরিয়ে নেওয়া হয়। এখানকার তিনটি পুরাতন কামান এখনও রাজশাহী পুলিশ লাইন এ সংরক্ষিত আছে।
আন্দ্রেস এস্কোবার
আন্দ্রেস এস্কোবার কলম্বিয়ার জাতীয় দলের ফুটবলার ছিলেন। ১৯৯৪ সালের বিশ্বকাপে যুক্তরাষ্ট্রের বিরুদ্ধে এক খেলায় তিনি ভুল ক্রমে আত্মঘাতী গোল করে বসেন। কলম্বিয়া এই খেলায় হেরে যায় এবং তার ফলে বিশ্বকাপ থেকে ছিটকে পড়ে।
দশদিন পর মেদেয়িন শহরের এক বারে এস্কোবারকে গুলি করে হত্যা করা হয়। হত্যাকারী ১২ বার এস্কোবারকে গুলি করেন এবং প্রতি বুলেটের সাথে 'গোল!' বলে চিতকার করে ওঠেন।
এরিয়েল শ্যারন
এরিয়েল শ্যারন (, "" (জন্ম ২৬ ফেব্রুয়ারি, ১৯২৮ - মৃত্যু ১১ জানুয়ারি, ২০১৪) ইসরায়েলের রাজনীতিবিদ, সেদেশের সাবেক জেনারেল এবং ১১তম সাবেক প্রধানমন্ত্রী, যিনি স্ট্রোকে আক্রান্ত হয়ে কার্যক্ষমতাহীন হয়ে পড়ার পূর্ব পর্যন্ত ইসরায়েলের প্রধানমন্ত্রী ছিলেন। ২০০৬ সালের ৪ জানুয়ারি স্ট্রোকে আক্রান্ত হওয়ার পর থেকে তিনি রোগে ভুগছিলেন।
১৯৭৩ সালের চতুর্থ মধ্য প্রাচ্য যুদ্ধে শ্যারণ সেনাবাহিনী নিয়ে সুয়েজ খাল অতিক্রম করে মিসরের সেনাবাহিনীকে পরাজিত করে যুদ্ধের পরিস্থিতির পরিবর্তন ঘটিয়ে ইসরায়েলকে উদ্ধার করেন।
ইদি আমিন
ইদি আমিন (১৯২৪ – আগস্ট ১৬, ২০০৩) উগান্ডার তৃতীয় রাস্ট্রপ্রধান যিনি ১৯৭১ সাল থেকে ১৯৭৯ সাল পর্যন্ত উগান্ডা শাসন করে। তিনি পূর্ববর্তী রাস্ট্রপ্রধান মিল্টন অবোতেকে সরিয়ে ক্ষমতা দখল করেন। শুরুর দিকে সাধারণ উগান্ডাবাসী তাকে নিজেদের রক্ষকর্তা বলে মনে করতো। কিন্তু অল্পকিছুদিনের মধ্যেই আমিন তাঁর রাজনৈতিক সমালোচকদের নিষ্ঠুরভাবে দমনের মাধ্যমে তাদের ধারণা ভুল প্রমান করেন। ইদি আমিনের সরকার সর্বপ্রথম যুক্তরাজ্যের সমর্থন অর্জন করেন,যেহেতু পূর্ববর্তী প্রেসিডেন্ট ওবোতে কমিউনিস্টপন্থী ছিলেন। প্রেসিডেন্ট আমিন ছিলেন খুবই হামবড়া স্বভাবের। তিনি নিজেকে তাবৎ পশু ও সমুদ্রের মৎসকুলের অধিশ্বর বলে দাবী করতেন। প্রথমিক শিক্ষা শেষ না করেয়া আমিন নিজেকে ডক্টরেট ডিগ্রিধারী হিসেবে দাবী করতেন। ক্ষমতায় এসে ইদি আমিন বাণিজ্যের উপর স্বদেশের নিয়ন্ত্রন প্রতিষ্ঠা করার সিদ্বান্ত নেন। এর আগে ভারতীয়রা এবং ব্রিটিশরা উগান্ডার বাণিজ্য নিয়ন্ত্রন করতো। আমিন ভারতীয়দের এবং ব্রিটিশদের উগান্ডা ত্যাগে বাধ্য করেন। হঠাৎ বণিক বনে যাওয়া উগান্ডিয়ানদের বাণিজ্যে পূর্ব অভিজ্ঞতা ছিল খুবই কম। তাই উগান্ডার পণ্যা সরবরাহ ব্যাবস্থা ধসে পড়ে। আমিন উগান্ডার সবচেয়ে বড় রপ্তানিখাত কফির উপর রাষ্ট্রিয় নিয়ন্ত্রন প্রতিষ্ঠা করেন।
২০০৩ সালের ২০শে জুলাই ইদি আমিনের স্ত্রীদের একজন, মদিনা, জানান যে, আমিন সৌদি আরবের জেদ্দার কিং ফাহাদ হাসপাতালে কোমায় সংজ্ঞাহীন ও মরণাপন্ন অবস্থায় রয়েছেন। তিনি উগান্ডার রাষ্ট্রপতি ইয়োয়েরি মুসাভেনির কাছে আবেদন জানান, যাতে আমিন দেশের মাটিতে মরতে পারেন। মুসাভেনি জবাব দেন, আমিন দেশে ফেরা মাত্র তার অপরাধের বিচার করা হবে।
এর এক মাস পরে ২০০৩ সালের ১৬ই আগস্ট আমিনের মৃত্যু হয়, এবং তাঁকে জেদ্দার রুয়াইস কবরস্থানে দাফন করা হয়।
৫ মে
এই দিনটি উত্তর গোলার্ধে বসন্তকাল ও দক্ষিণ গোলার্ধে শরৎকালের প্রায় মাঝামাঝিতে অবস্থিত।
বিবিসি
নিউইয়র্ক টাইমস
লিথিয়াম
লিথিয়াম একটি রাসায়নিক মৌল যার প্রতীক Li এবং পারমানবিক সংখ্যা ৩। গ্রিক শব্দ λιθoς "লিথোস্" "পাথর" থেকে লিথিয়াম ধাতুর নাম হয়েছে।পর্যায় সারণীতে এর অবস্থান ১ নং দলে। লিথিয়াম সবচেয়ে হালকা কঠিন মৌল।
১৭৯০ খ্রিস্টাব্দে ব্রাজিলিয়ান রসায়নবিদ জোস বনিফেকো ডি অ্যান্ড্রাডা ই সিলভা সুইডেনে প্রাপ্ত একটি মাইনে পেটালাইট আবিষ্কার করেন। ১৮১৭ খ্রিস্টাব্দে জোহান অগাস্টা আর্ফওয়েডসন ও ইয়নস জ্যাকব বার্জেলিয়াস পেটালাইট আকরিক বিশ্লেষণের সময় একটি নতুন মৌলেন অস্তিত্ব আবিষ্কার করেন যা ছিল সোডিয়াম ও পটাসিয়াম এর সমগোত্রীয়। বার্জেলিয়াস মৌলটির নাম দেন Lithium (Greek lithos= পাথর)। আর্ফওয়েড পরবর্তীতে স্পডুমিন ও লেপিডোলাইটেও এর উপস্থিতি লক্ষ্য করেন। ১৮১৮ খ্রিস্টাব্দে বিজ্ঞানী ক্রিশ্চিয়ন মেলিন দেখেন যে লিথিয়াম ক্লোরাইড পোড়ালে উজ্জ্বল লাল বর্ণ প্রদর্শন করে। তিনি ও আর্ফওয়েডসন বিশুদ্ধ লিথিয়াম পৃথক করতে চেষ্টা করেন। কিন্তু তারা ব্যার্থ হন। পরবর্তীতে ১৮২১ খ্রিস্টাব্দে উইলিয়াম থমাস ব্র্যান্ডে লিথিয়াম অক্সাইডকে তড়িৎবিশ্লেষণের মাধ্যমে বিশুদ্ধ লিথিয়াম পৃথক করতে সমর্থ হলেও তা পরিমাপ করার মতো যথেষ্ট ছিল না। ১৮৫৫ খ্রিস্টাব্দে জার্মান রসায়নবিদ রবার্ট বুনসেন ও ব্রিটিশ রসায়নবিদ অগাস্টাস মেটিসা লিথিয়াম ক্লোরাইডকে তড়িৎবিশ্লেষণ করে বিশুদ্ধ লিথিয়াম এর আয়তন নিরূপন করেন।
সবচেয়ে বেশী পরিমাণে লিথিয়াম ব্যবহার করা হয় মোবাইল ফোন, ল্যাপটপ, ডিজিটাল ও ইলেকট্রিক ডিভাইসের রিচার্জেবল ব্যাটারীতে। এছাড়াও হার্ট পেসমেকার, খেলনা, ঘড়ি ইত্যাদিতে নন-রিচার্জেবল ব্যাটারী হিসেবে লিথিয়াম ব্যবহৃত হয়।
লিথিয়ামকে অ্যালুমিনিয়াম ও ম্যাগনেসিয়াম এর সাথে সংকর ধাতু হিসেবেও ব্যবহার করা হয়। ম্যাগনেসিয়াম-লিথিয়াম সংকর ধাতু আর্মার প্লেটিং হিসেবে ব্যবহার করা হয়। অ্যালুমিনিয়াম-লিথিয়াম সংকর ধাতু বিমানপোতে, সাইকেলের ফ্রেমে এবং দ্রুতগতির ট্রেনে ব্যবহার করা হয়। কাঁচ শিল্পে লিথিয়াম অক্সাইড ব্যবহার করা হয়। লিথিয়াম ক্লোরাইড একটি তীব্রমাত্রার জলাকর্ষী পদার্থ এবং এটি এয়ার কন্ডিশনিং ও ইন্ডাস্ট্রিয়াল ড্রাইং সিস্টেমে বহুল প্রচলিত। লিথিয়াম স্টিয়ারেটকে উচ্চ তাপমাত্রার লুব্রিকেন্ট হিসেবে ব্যবহার করা হয়। লিথিয়াম কার্বনেট ম্যানিক ডিপ্রেশন এর ওষধ তৈরীতে ব্যবহৃত হয়। হাইড্রোজেন ফুয়েল সংরক্ষণেও ব্যবহৃত হয় লিথিয়াম হাইড্রাইড।
৩০ মে
-বাংলাদেশের প্রথম ত্রয়ী টেস্টটিউব বেবী
৩১ মে
বিশ্ব তামাকমুক্ত দিবস ৷
জন টেরি
জন টেরি একজন ইংরেজ ফুটবল খেলোয়াড়। তিনি ইংলিশ প্রিমিয়ার লীগে চেল্‌সি দলের পক্ষে খেলে থাকেন। ২০০৬ সালের ফিফা বিশ্বকাপে ইংল্যান্ডের প্রতিনিধিত্ব করছেন।
ইংল্যান্ড ও চেল্‌সি এর বর্তমান অধিনায়ক তিনি।ইউরোপের অন্যতম সেরা রহ্মনভাগের খেলোয়াড় হিসাবে তাঁকে ধরা হয়।
মানিশ
মানিশ (Maniche) (নভেম্বর ১১, ১৯৭৭) পর্তুগালের একজন ফুটবল খেলোয়াড়। তাঁর পূর্ণ নাম নুনো রিকার্দো অলিভিয়েরা রিবেরো। তিনি বিভিন্ন ফুটবল ক্লাব ও পর্তুগাল দলের হয়ে মধ্যমাঠে খেলেছেন। ২০০৬ সালের বিশ্বকাপে পর্তুগালের প্রতিনিধিত্ব করছেন।
মানিশের পর্তুগাল দলে অভিষেক হয় ২০০৩ সালের ২৯ মার্চ ব্রাজিলের বিপক্ষে। খেলাটি পর্তুগাল ২-১ গোলে জিতে। তিনি ২০০৪ উয়েফা ইউরোতে পর্তুগালের মধ্যমাঠের প্রধান খেলোয়াড় ছিলেন। গ্রুপ স্টেজে তিনি রাশিয়ার বিপক্ষে গোল করেন এবং পর্তুগাল ২-০ গোলে জিতে। পরে সেমি ফাইনালে নেদারল্যান্ডের বিপক্ষে তার গোলে ২-১ এর জয় নিয়ে পর্তুগাল ফাইনালে ওঠে। ফলে বড় টুর্নামেন্টে তাকে দলে ডাকা হত।
জোঁক
রক্তচোষা জোঁক ও তাদের জাতভাইরা কেঁচোর মত এনিলিডা পর্বের জীব। 
এরা এনিলিডা পর্বের হিরুডিনিয়া উপপর্ব গঠন করে।
কেঁচোর মত এদেরও ক্লাইটেলাম আছে ও গমনাঙ্গ সিটে (setae)।
আদিকাল থেকে রক্তচোষা জোঁকেদের (যেমন "হিরুডো মেডিসিনালিস") রক্ত জমাট বাঁধা (blood cloting) বন্ধ করার জন্য চিকিৎসায় ব্যবহার হয়েছে।
তঞ্চন বন্ধ করার জন্য রক্তচোষা জোঁকের লালায় হিরুডিন নামক রক্ত জমাট রোধক(anticoagulant) পেপটাইড ক্ষরিত হয়।
বাংলাদেশের আঞ্চলিক ভাষায় এগুলোকে "খেউরা জোঁক" বা " চীনা জোঁক" বলে। স্যাঁতসেতে ভিজেমাটি এদের পছন্দনীয় আবাস্থল। মাঝারি ও ছোট আকারের গবাদিপশু'র রক্তশূন্যতার কারণ এই জোঁক। একটি ছোটবাচ্চাকে যদি তিন/চারটি জোঁক একত্রে ধরে, তবে সেই বাচ্চাটি রক্তশূন্যতার জন্য মারাও যেতে পারে। বগুড়া জেলার দক্ষিন-পশ্চিমাঞ্চলের এলাকাগুলোতে এই জোঁক প্রচুর দেখা যায়। আমাদের গাঁড়ল-দুম্বা বা ভেড়ার পায়ের খুর ও ঘাস খাওয়ার সময় নাকের ভেতরে ঢুকে পড়ে এগুলো। ত্বকে ছিদ্র করে রক্ত শুষতে থাকে, যতক্ষন না এগুলোর পেট ফেটে যাওয়ার উপক্রম হয়ে নিজ থেকেই পড়ে যায়। এরা যেটুকু রক্ত খায় তাতে কোন সমস্যা হয়না। কিন্তু রক্ত খেতে যে ছিদ্রটি করে, সেই ছিদ্র দিয়ে অনেকটা রক্ত বেরিয়ে যায়। গ্রামবাংলায় পশুপালনের বড় অন্তরায় এই রাবারসদৃশ প্রাণিটি। এদের উৎপত্তি স্থল হলো গণচীন। ধারনা করা হয়, অনেককাল পূর্বে কয়লার মাধ্যমে এই জোঁক বাংলাদেশে আসে।(অরণ্য তপু)
দেহ থেকে জোঁক অপসারনের সবচেয়ে ভাল উপায় হল হাতের দুই আঙ্গুল ব্যবহার করে জোঁকের মুখের চোষক অংশের সিল ভেঙে দেওয়া।
জোঁক অপসারনের জন্য সাধারণত এর গায়ে সিগারেটের ছ্যাকা, খাবার লবন, ভিনেগার, সাবান, ক্ষারীয় রাসায়নিক পদার্থ, লেবুর রস বা কিছু কার্বনেট পানীয় ব্যবহৃত হয়। তবে এ সব পদ্ধতি চিকিৎসকরা ব্যবহার করতে নিষেধ করেন। কারণ এসব ব্যবহার করলে জোঁক তার পাকস্থলীর সব কিছু বমি করে দেয়, যা কিনা মানব দেহের ক্ষতস্থানে রোগের সংক্রমণ করতে পারে। হাত দিয়ে টেনে জোঁক অপসারন করাও ঠিক নয়।
Amader Farms - আমাদের ফার্মস্
তপু'র ফার্মহাউজ
৬ জুন
১৯৭২ - হুমায়ুন কবির, বিশ শতকের বাংলা ভাষার কবি।
১৩ জুন
আলজিয়ার্স চুক্তি
সময়- ১৩ জুন ১৯৭৫;
শাত-ইল-আরবসহ বিরোধপূর্ণ সীমানা নিয়ে ইরান-ইরাক চুক্তি।
২ জুলাই
বিশ্ব ক্রীড়া সাংবাদিক দিবস
৯ জুলাই
জুলাই ৯ গ্রেগরীয় বর্ষপঞ্জী অনুসারে বছরের ১৯০ তম (অধিবর্ষে ১৯১ তম) দিন ।
৬২৮ - হযরত রাসূলুল্লাহ (সা.) কর্তৃক রাজন্যবর্গের নামে পত্র প্রেরণ।
১৮১০ - নেপোলিয়ানের অধীনে হল্যান্ড ফরাসী সাম্রাজ্যের অধিভুক্ত হয়।
১৮১৬ - আর্জেন্টিনা স্পেনের কাছ থেকে স্বাধীনতা লাভ করে।
১৮৭৭ - উইম্বলডন প্রতিযোগিতার উদ্বোধন হয়।
১৯১৯ - জার্মানির ভার্সাই চুক্তি অনুমোদন।
১৯৪১ - সোভিয়েত ইউনিয়নের পসকভ অঞ্চল জার্মান নাৎসি বাহিনীর দখলে চলে যায়।
১৯৪৮ - এক মাস যুদ্ধ বিরতির পর আরব ও ইহুদিবাদী ইসরাইলের মধ্যে নতুন করে যুদ্ধ শুরু হয়।
১৯৫৫ - নিউক্লিয়াস অস্ত্র প্রতিযোগিতার বিরুদ্ধে রাসেল আইনস্টাইনের ইশতেহার প্রকাশ।
১৯৭১ - মরক্কোর বাদশা হোসেনের জন্মদিন অনুষ্ঠানে হামলা। ১০০ লোক নিহত।
১৯৭২ - বাহামা স্বাধীনতা লাভ করে।
১৯৭২ - দখলদার ইসরাইলের গুপ্তচর সংস্থা মোসাদের সদস্যরা ফিলিস্তিনের সংগ্রামী লেখক গাসান কানানিকে হত্যা করে।
১৯৮৯ - আর্জেন্টিনায় ৬০ বছরের মধ্যে প্রথম বেসামরিক প্রেসিডেন্ট হিসেবে কার্লোস মেনেসের শপথ গ্রহণ।
১৯৯১ - মেক্সিকোতে দীর্ঘস্থায়ী (৫৮ সেকেন্ড) সূর্যগ্রহণ। ২০৩২ সালের আগে এতো দীর্ঘ সূর্যগ্রহণ হবে না বলে ধারণা।
১৯৯৬ - বরিস ইয়েলৎসিন পুনরায় প্রেসিডেন্ট নির্বাচিত হওয়ায় রাশিয়ার পুনরায় চেচনিয়া আক্রমণ।
১৯৯৭ - শিরোপা নির্ধারণী ম্যাচে হলিফিল্ডের কানে কামড় দেয়ায় মাইক টাইসনের লাইসেন্স বাতিল। ৩০ লাখ ডলার জরিমানা।
২০০২ - আফ্রিকার দেশগুলোর নেতৃবৃন্দ অর্গানাইজেশন অব আফ্রিকান ইউনিটির স্থলে আফ্রিকান ইউনিয়ন প্রতিষ্ঠার ঘোষণা দেন।
২০১১ - সুদান থেকে পৃথক হয়ে যায় দক্ষিণ সুদান।
[[বিষয়শ্রেণী:জুলাই]]
[[বিষয়শ্রেণী:গ্রেগরীয় পঞ্জিকার দিন]]
১০ জুলাই
, পাকিস্তানী সাংবাদিক "দ্যা রেইপ অব বাংলাদেশ" খ্যাত লেখক।
১১ জুলাই
০৭৫০ সালের এই দিনে খলিফা দ্বিতীয় মারওয়ান নিহত হওয়ার মধ্যদিয়ে উমাইয়া বংশের খেলাফতের অবসান।
০৭৮৮ সালের এই দিনে মরক্কোতে ইদ্রিসী রাষ্ট্র গঠিত।
১৫৭৬ সালের এই দিনে হুসাইন কুলি খান বাংলার শাসক নিযুক্ত হন।
১৮২৩ সালের এই দিনে ভারতের তৈরি প্রথম জাহাজ ডায়না কলকাতা বন্দর থেকে আনুষ্ঠানিক যাত্রা শুরু করে।
১৮৩২ সালের এই দিনে সতীদাহ প্রথা বিলোপের বিরুদ্ধে ভারতের গোঁড়া হিন্দুদের আবেদন ব্রিটিশ পার্লামেন্টে নাকচ হয়ে যায়।
১৮৭৮ সালের এই দিনে ব্রিটেন সাইপ্রাস দখল করে।
১৮৮২ সালের এই দিনে ব্রিটিশ নৌবহর থেকে আলেকজান্দ্রিয়ায় বোমা বর্ষণ করা হয়।
১৮৮৯ সালের এই দিনে অবিভক্ত ভারতের কলকাতায় প্রথম প্রতিযোগিতামূলক ফুটবল টুর্নামেন্ট শুরু হয়।
১৯১৯ সালের এই দিনে নেদারল্যান্ডে ৮ ঘণ্টা কর্মদিবস ও রবিবার ছুটি, আইন হিসেবে প্রতিষ্ঠিত হয়।
১৯২১ সালের এই দিনে মঙ্গোলিয়া স্বাধীনতা ঘোষণা করে।
১৯৩০ সালের এই দিনে অস্ট্রেলিয়ান ক্রিকেটার ডন ব্রাডম্যান এক দিনে ৩০৯ রান করার রেকর্ড করেন, পরে টেস্ট ম্যাচে তা ৩৩৪ রানের সর্বোচ্চ রেকর্ড হয়েছিল।
১৯৪১ সালের এই দিনে মস্কোতে ইঙ্গ-রুশ চুক্তি স্বাক্ষরিত হয়।
১৯৬০ সালের এই দিনে পাশ্চাত্যের বিভেদ ও শাসন করার নীতির ফসল হিসেবে কঙ্গোয় দীর্ঘস্থায়ী গৃহযুদ্ধ শুরু হয়।
১৯৬০ সালের এই দিনে জায়ারের কাতাঙ্গা প্রদেশের স্বাধীনতার চেষ্টা চালানো হয়।
১৯৬২ সালের এই দিনে টেলস্টার উপগ্রহের মাধ্যমে মার্কিন যুক্তরাষ্ট্র থেকে ফ্রান্সে টিভি সম্প্রচার শুরু হয়।
১৯৭৯ সালের এই দিনে আমেরিকার প্রথম স্পেস স্টেশন ‘স্কাইল্যাব’ ভারত মহাসাগরে ভেঙ্গে পড়ে।
১৯৮২ সালের এই দিনে বিশ্বকাপ ফুটবলে পশ্চিম জার্মানিকে পরাজিত করে ইতালির তৃতীয়বার চ্যাম্পিয়নশিপ লাভ করে।
১৯৯০ সালের এই দিনে বাংলাদেশের ব্রাহ্মণবাড়িয়ায় গ্যাসের খনি আবিস্কৃত হয়।
১৯৯১ সালের এই দিনে জেদ্দায় ফিরতি বিমান বিধ্বস্ত হয়ে ২৬৬ হাজী নিহত হয়।
১৯৯৫ সালের এই দিনে ৮ হাজারেরও বেশী বসনীয় মুসলমান সেব্রেনিৎসা শহরে সার্ব চরমপন্থীদের হাতে নিহত হয়।
১৯৯৮ সালের এই দিনে বিশ্বকাপ ফুটবলে ফ্রান্স চ্যাম্পিয়ন হয়।
২০০০ সালের এই দিনে নাইজেরিয়ায় গ্যাসোলিন পাইপ বিস্ফোরিত হয়ে ২০০ নিহত হয়।
২০০৬ সালের এই দিনে ভারতের মুম্বাইয়ে সিরিজ বোমা হামলায় ২০৯ জন নিহত হয়।
২০১১ সালের এই দিনে ক্ষুদে শিক্ষার্থীদের ফুটবল খেলা দেখে বাড়ি ফেরার পথে মিরসরাইয়ের আবুতোরাব বড়তাকিয়া সড়কে সংঘটিত স্মরণকালের ভয়াবহ মর্মান্তিক দুর্ঘটনায় চিরতরে হারিয়ে যায় ৪৫টি তাজা প্রাণ।
- বিশ্ব জনসংখ্যা দিবস।
গীত শেঠি
গীত শেঠি (জন্ম এপ্রিল ১৭, ১৯৬১, নতুন দিল্লী ) ভারতীয় বিলিয়ার্ড তারকা । বি কে স্কুল অব ম্যানেজমেন্ট থেকে এম বি এ পাশ করেন । গত শতাব্দীর নয়ের দশকের অনেকটা সময় তিনি বিশ্ববিলিয়ার্ড শাসন করেছেন। এর সূচনা ১৯৮৫ থেকে ১৯৮৭ লাগাতার একটানা বিশ্ব অ্যামেচার বিলিয়ার্ড প্রতিযোগিতায় খেতাব জয়। ১৯৯২ সালে বিশ্ব পেশাদার বিলিয়ার্ড লড়াইতে তিনি নতুন আন্তর্জাতিক রেকর্ড কায়েম করেন । এই বছর বাদেও বিলিয়ার্ড জগতের এই সর্বোচ্চ খেতাব তিনি ১৯৯৩, ১৯৯৫, ১৯৯৮ আর ২০০১ সালে নিজের ঝুলিতে ভরেছেন। বর্তমানে তিনি আমেদাবাদ শহরে থাকেন । গোল্ডকয়েস্ট নামে একটি ক্রীড়াপ্রতিভা বিকাশকারী সংস্থার সাথেও তিনি যুক্ত। ভারতের অন্যতম অনন্য ক্রীড়াব্যক্তিত্ব হিসাবে তাকে প্রদান করা হয় দেশের সর্বসেরা ক্রীড়া সম্মান রাজীব গান্ধী খেল রত্ন ( ১৯৯২-১৯৯৩ বর্ষ )।
রামাই পন্ডিত
রামাই পন্ডিত মধ্যযুগের বাঙালি কবি। তাঁর সঠিক জন্ম তারিখ জানা যায় নাই, তবে ধারণা করা হয় যে, ১৩শ বা ১৪শ শতকে তাঁর জন্ম হয়। শূন্য পুরাণ নামক ১৩শ শতকের বৌদ্ধ ধর্মের "ধর্ম পুজা" সংক্রান্ত পুরাণ রামাই পন্ডিত রচনা করেন বলে ধারণা করা হয়।
রামাই পন্ডিত রচিত ধর্ম পূজার শাস্ত্রগ্রন্থ - শূন্যপুরান( বৌদ্ধ ধর্মীয় তত্ত্বের গ্রন্থ )
নগেন্দ্রনাথ বসু তিনটি পুঁতি পাঠ সংগ্রহ করে " শূন্যপুরান" নাম করন করে গ্রন্থ প্রকাশ করেন - বঙ্গীয় সাহিত্য পরিষদ থেকে।
"শূন্য পুরান" গ্রন্থ টি ৫১টি অধ্যায়ে বিভক্ত ।
কেঁচো
কেঁচো
বৈজ্ঞানিক নাম :""Pheretima" posthuma"
এদের দেহ লম্বা, নলাকার,সরু এবং দ্বিপাশীয় প্রতিসম। দেহের সম্মুখভাগ একটু চাপা কিন্তু পশ্চাদ্ভাগ কিছুটা ভোতা। দেহের পৃষ্ঠদেশে পৃষ্ঠীয় রক্তনালিকার গাঢ় মধ্যস্থ রেখা দৃশ্যমান যা দেহের দৈর্ঘ্য বরাবর ঠিক চামড়ার নিচ দিয়েই গমন করে । অন্যদিকে দেহের সম্মুখ অঙ্কীয় তলে জনন ছিদ্র এবং প্যাপিলা বিদ্যমান। কেঁচোর আকার প্রজাতিভেদে ভিন্ন ভিন্ন হয়। একটি পূর্ণবয়স্ক কেঁচোর দৈর্ঘ্য 155 mm এবং প্রস্থ 3–5 mm হয়। এদের দেহে প্রায় 100-120টি খণ্ডে বিভক্ত ।এদের দেহে প্রকৃত খণ্ডায়ন বিদ্যমান । 
এদের দেহ সাধারণত পিচ্ছিল ধরনের । দেহে পরফাইরিন নামক বিশেষ ধরনের রন্জক পদার্থের উপস্থিতির কারণে এদের বর্ণ গাঢ় বাদামী। এই রন্জক এদের দেহকে প্রখর রোদের হাত থেকে রক্ষা করে।
এরা মাটিতে গর্ত খুঁড়ে বাস করে। এদের ক্ষয়িষ্ণু মাটিতে গর্তে পাওয়া যায় যেখানে প্রচুর জৈব পদার্থ বিদ্যমান। বালুকাময় বা এসিডিক পরিবেশে এদের পাওয়া যায় না । এরা ভূপৃষ্ঠ হতে 30-45 সে.মি. গভীর গর্ত তৈরি করে বাস করে। বর্ষাকালই এদের সবচেয়ে অনুকূল সময়। এরা নিশাচর প্রাণী এবং শীতল রক্তবিশিষ্ট।
এনিলিডা
অঙ্গুরীমাল বা আ্যনিলিডা প্রাণীরাজ্যের একটি পর্ব। এদের নলাকার, খণ্ডিত দেহ দেখতে ছোট ছোট আংটির (অঙ্গুরী) মালার মতো, তাই নাম "অঙ্গুরীমাল"। উদাহরণ কেঁচো, জোঁক, নেরিস।
অণু
অণু হচ্ছে কোনো পদার্থের ক্ষুদ্রতম একক যাতে ঐ পদার্থের সকল গুণাগুণ বিদ্যমান থাকে। অণুর গঠনে রাসায়নিক বন্ধনে আবদ্ধ যুক্ত দুই বা ততোধিক তড়িৎ-নিরপেক্ষ পরমাণু থাকে । 
এতে বৈদ্যুতিক আধানের অভাব থাকায় তাদেরকে খুব সহজে আয়ন থেকে পৃথকভাবে শনাক্ত করা যায় । আয়নে বৈদ্যুতিক আধান থাকে কিন্তু অণু আধান-নিরপেক্ষ। পদার্থ বিজ্ঞান ও রসায়ন বিজ্ঞানে অণু বহুল আলোচিত একটি শব্দ । 
বায়ব (gas) গতি তত্ত্বে এর পরিমাণ বোঝাতে অণু শব্দ ব্যবহৃত হয় । যেমন দুই অণু অম্লজান । এই গতিসুত্রানুসারে নিষ্ক্রিয় বায়ব পরমাণুকে অণু হিসেবে বিবেচনা করা যায় । কেননা নিষ্ক্রিয় বায়বের পরমাণু সাধারণ অবস্থায় অন্য বায়বের মত পরস্পর যুক্ত হয়ে অণু গঠন করে না ।
দুই বা ততোধিক পরমাণু বা অণু যুক্ত হয়ে অণু গঠন করে । যেমন: অক্সিজেনের অণু: O , জলের অণু: HO
অণুতে পরমাণুদি পরস্পর আয়নিক অথবা সমযোজী বন্ধনের মাধ্যমে যুক্ত থাকে ।
বাংলা ভাষায় অণু শব্দের ব্যবহার ব্যাপক । অনণু শব্দটি যখন একক ভাবে ব্যবহৃত হয় তখন এটি ক্ষুদ্র অর্থ প্রকাশ করে । কিন্তু এটি যখন উপসর্গ হিসেবে ব্যবহৃত হয় তখন ভিন্নার্থ প্রকাশ করে।
ম্যারিয়াম ওয়েবস্টার এবং অনলাইন এটিমোলজি ডিকশনারী অনুসারে অণুর ইংরেজী প্রতিশব্দ মলিক্যুল শব্দটি থেকে এসেছে। লাতিন শব্দ মোল থেকে যার অর্থ ভরের ক্ষুদ্র।
প্রথমদিকে অনু দ্বারা সব থেকে ক্ষুদ্রাকৃতির বস্তুকে বোঝানো হত। অণুমান করা হত এটাই পদার্থের সব থেকে ক্ষুদ্র কণা। কিন্তু বিজ্ঞানের অগ্রগতির সাথে সাথে আরো ক্ষুদ্র কণা আবিষ্কৃত হলো। তখন এই ক্ষুদ্র কণাকে নাম দেয়া হলো পরম অণু বা পরমানু। পরমানু বা এটমের থেকে ক্ষুদ্র কণা ইলেকট্রন, প্রোটন,নিউট্রন আবিষ্কৃত হয়েছে।
ব্রিটিশ স্কুল শিক্ষক বিজ্ঞানী জন ডালটন সর্বপ্রথম অণু সম্পর্কে ধারণা দেন।
অধিকাংশ অণু অতিক্ষুদ্র। খালি চোখে তাদের দেখা যায় না। কিছু ব্যতিক্রম অবশ্য আছে। যেমন পলিমার্। অণুর আকৃতি কয়েক এংস্ট্রম থেকে কয়েক ডজন এংস্ট্রম হতে পারে। বড় অণুকে রসায়নের ভাষায় বলা হয় ম্যাক্রো মলিক্যুল বা সুপার মলিক্যুল।
দ্রবনের কার্যকরী আণবিক ব্যাসার্ধই হচ্ছে একটি অণুর সাইজ বা আকৃতি।
দ্বি আণবিক হাইড্রোজেন হচ্ছে সব থেকে ক্ষুদ্রাকৃতির অনু (H), এর বন্ধন দূরত্ব ০.৭৪ Å.
মেসোপোরাস সিলিকার ব্যাস ১০০০ এংস্ট্রম। ( 1000 Å) (100 nm)
অনু: পদার্থের ক্ষুদ্রতম একক যাকে রাসায়নিক ভাবে ভাঙলে ঐ পদার্থের স্বাধীন অস্তিত্ব থাকে না তাকে অনু বলে। উদাহরণ: জল, অক্সিজেন। 
পরমাণু: মৌলিক পদার্থের ক্ষুদ্রতম একক যাকে রাসায়নিক ভাবে ভাঙলে ঐ পদার্থের স্বাধীন অস্তিত্ব থাকে না তাকে পরমানু বলে ।
অণু দুই প্রকার: 
১.মৌল বা মৌলিক অণু
২.যৌগ বা যৌগিক অণু
১.মৌল বা মৌলিক অণু একই মৌলের দুই বা ততোধিক পরমাণু একত্রে যুক্ত হয়ে যে অণু গঠন করে তাকে বলে মৌল বা মৌলিক অণু ।
২.যৌগ বা যৌগিক অণু: দুই বা ততোধিক মৌলিক পরমাণু একত্রে যুক্ত হয়ে যে অণু গঠন করে তাকে বলে যৌগ বা যৌগিক অণু।
টমাস শেলিং
টমাস শেলিং (১৪ এপ্রিল, ১৯২১ - ১৩ ডিসেম্বর, ২০১৬) মার্কিন অর্থনীতিবিদ এবং ইউনিভার্সিটি অফ মেরিল্যান্ডের অধ্যাপক। তিনি ২০০৫ সালে রবার্ট আউমানের সাথে অর্থনীতিতে নোবেল পুরস্কার লাভ করেন। শেলিং অর্থনীতিতে ১৯৪৪ সালে ইউনিভার্সিটি অফ ক্যালিফোর্নিয়া, বার্কলে থেকে ব্যাচেলর এবং ১৯৫১ সালে হার্ভার্ড বিশ্ববিদ্যালয় থেকে পি,এইচ,ডি, ডিগ্রি লাভ করেন। ১৯৬০ সালে প্রকাশিত তার The Strategy of Conflict পশ্চিমা বিশ্বের সবচেয়ে প্রভাবশালী বই গুলোর একটি বলে বিবেচিত।
রবার্ট আউমান
রবার্ট আউমান (জন্ম জুন ৮, ১৯৩০) একজন ইসরায়েলি গণিতবিদ এবং যুক্তরাষ্ট্রের জাতীয় বিজ্ঞান একাডেমির (United States National Academy of Sciences) একজন সদস্য। তিনি ২০০৫ সালে টমাস শেলিং এর সাথে অর্থনীতিতে নোবেল পুরস্কার পান।
আউমান ১৯৩০ সালে জার্মানিতে জন্মগ্রহণ করেন এবং ১৯৩৮ সালে পরিবারের সাথে যুক্তরাষ্ট্রে পালিয়ে আসেন। তিনি গণিতে ১৯৫০ সালে সিটি কলেজ অফ নিউইয়র্ক থেকে বি,এস, এবং এম আই টি থেকে ১৯৫২ সালে এম, এস, ও ১৯৫৫ সালে পি,এইচ,ডি, ডিগ্রি লাভ করেন। তিনি ১৯৫৬ সালে হিব্রু ইউনিভার্সিটি অফ জেরুজালেমের গণিত বিভাগে যোগ দেন।
আউমান ডানপন্থী রাজনৈতিক সংগঠন Professors for a Strong Israel এর একজন সদস্য। তিনি ২০০৫ সালে ইসরায়েলের গাজা থেকে সেনা প্রত্যাহারের বিরোধিতা করেন। তিনি দাবী করেন গেম থিওরি (Game Theory) অনুসারে ফিলিস্তিনিদের হাতে জমি ফিরিয়ে দেওয়া একটি ভুল সিদ্ধান্ত।
জন ফর্ব্‌স ন্যাশ
জন ন্যাশ একজন মার্কিন গণিতবিদ। তিনি ১৯৯৪ সালে গেম থিওরির উপর অর্থনীতিতে জন হার্সান্‌ইয়ি এবং রাইনহার্ড সেল্টেনের সাথে নোবেল পুরস্কার লাভ করেন। ২০০১ সালে হলিউডের মুভি এ বিউটিফুল মাইন্ড (A Beautiful Mind) তার জীবনকে কেন্দ্র করে নির্মাণ করা হয়।
কার্জন হল
কার্জন হল বাংলাদেশের রাজধানী ঢাকাতে অবস্থিত একটি ঐতিহাসিক ভবন, যা পুরাকীর্তি হিসেবে স্বীকৃত। এটি বর্তমানে ঢাকা বিশ্ববিদ্যালয়ের বিজ্ঞান ও জীব বিজ্ঞান অণুষদের কিছু শ্রেনীকক্ষ ও পরীক্ষার হল হিসেবে ব্যবহৃত হচ্ছে ।
ফেব্রুয়ারি ১৯, ১৯০৪ সালে ভারতের তৎকালীন ভাইসরয় ও গভর্ণর জেনারেল - জর্জ কার্জন এর ভিত্তি-প্রস্তর স্থাপন করেন। বঙ্গভঙ্গ ঘোষিত হওয়ার পর প্রাদেশিক রাজধানী হিসেবে ঢাকাকে গড়ে তোলার জন্য রমনা এলাকার যেসব ইমারতের গুরুত্ব বৃদ্ধি পায় কার্জন হল তার মধ্যে অন্যতম। দানী লিখেছেন, 'কার্জন হল নির্মিত হয়েছিল টাউন হল হিসেবে'। কিন্তু শরীফউদ্দীন আহমদ এক প্রবন্ধে দেখিয়েছেন এ ধারণাটি ভুল। এটি নির্মিত হয় ঢাকা কলেজের পাঠাগার হিসেবে। এবং নির্মাণের জন্য অর্থ প্রদান করেন ভাওয়ালের রাজকুমার। ১৯০৪ সালের ঢাকা প্রকাশ লিখেছিল_ "ঢাকা কলেজ নিমতলীতে স্থানান্তরিত হইবে। এই কলেজের সংশ্রবে একটি পাঠাগার নির্মাণের জন্য সুযোগ্য প্রিন্সিপাল ডাক্তার রায় মহাশয় যত্নবান ছিলেন। বড়লাট বাহাদুরের আগমন উপলক্ষে ভাওয়ালের রাজকুমারগণ এ অঞ্চলে লর্ড কার্জন বাহাদুরের নাম চিরস্মরণীয় করিবার নিমিত্তে 'কার্জন হল' নামে একটি সাধারণ পাঠাগার নির্মাণের জন্য দেড় লক্ষ টাকা দান করিয়াছেন।" ১৯১১ সালে বঙ্গভঙ্গ রদ হলে, ঢাকা কলেজের ক্লাস নেয়া হতে থাকে কার্জন হলে। পরবর্তী সময়ে ১৯২১ সালে ঢাকা বিশ্ববিদ্যালয় স্থাপিত হলে কার্জন হল অন্তর্ভুক্ত হয় ঢাকা বিশ্ববিদ্যালয়ের বিজ্ঞান বিভাগের জন্য, যা আজও ব্যবহৃত হচ্ছে।
১৯০৪ সালে ভারতের ভাইসরয় লর্ড জর্জ নাথানিয়েল কার্জন কার্জন হলের ভিত্তিপ্রস্তর স্থাপন করেন এবং তারই নামানুসারে এ ভবনের নাম হয় কার্জন হল। এ ভবনটিতে সংযোজিত হয়েছে ইউরোপ ও মুগল স্থাপত্য রীতির দৃষ্টিনন্দন সংমিশ্রণ; আংশিকভাবে মুসলিম স্থাপত্যরীতিও অনুসরণ করা হয় এতে। ভবনের বহির্পৃষ্ঠে কালচে লাল রঙের ইট ব্যবহার করা হয়েছে। আধুনিক স্থাপত্য বিদ্যা এবং মোগল কাঠামোর সমন্বয়ে তৈরি করা হয়েছে এর খিলান ও গম্বুজগুলো।
ভৌগলিক স্থানাঙ্কে কার্জন হলের অবস্থান ।
ঢাকা বিশ্ববিদ্যালয়ের কার্জন হলের পাশেই ভাষাবিদ ড. মুহম্মদ শহীদুল্লাহর কবর অবস্থিত।
রাসায়নিক প্রতীক
প্রতীক বা রাসায়নিক প্রতীক হলো কোনো মৌলের সংক্ষিপ্ত প্রকাশ। প্রকৃতিতে প্রাপ্ত সব মৌলিক পদার্থের প্রতীক এক বা দুই অক্ষরের, তবে মানুষ সৃষ্ঠ কিছু মৌলের প্রতীক তিন অক্ষরের।
রাসায়নিক প্রতীকগুলি সাধারণত লাতিন বা গ্রিক শব্দ থেকে তৈরি করা হয়। যেমন সীসার জন্য ব্যবহৃত হয় "Pb" (লাতিন ভাষায় নাম plumbum)। পারদের জন্য ব্যবহৃত হয় "Hg" (গ্রিক hydrargyrum). কিছু প্রতীক অন্যভাষা থেকে এসেছে। যেমন টাংস্টেন-এর প্রতীক "W" (জার্মান Wolfram থেকে)।
প্রতীকের বামে বা ডানে উপরে বা নীচে কিছু সংখ্যা যোগ করে অতিরিক্ত তথ্য দেওয়া যায়।
যেমন প্রতীকের উপরে বামে মৌলের ভরসংখ্যা বা নিউক্লিয়ন সংখ্যা দেখানো হয় (যেমন, N)।
প্রতীকের বামে নীচে সংখ্যা দিয়ে পারমাণবিক সংখ্যা বা প্রোটন সংখ্যা বোঝানো হয়। (যেমন Gd) বিভিন্ন বর্ণ যেমন "m" এবং "f" দিয়ে আণবিক আইসোমার বোঝানো যায়। (যেমন 99mTc). 
কোন মৌলিক বা যৌগিক পদার্থের একটি অণুতে কয়টি পরমাণু আছে তা প্রতীকের ডানে নীচে দেখানো হয় (যেমন N বা FeO).
ধাতু
রসায়নে ধাতু বলতে সে সব মৌলিক পদার্থ বোঝায় যেগুলো খুব দ্রুত আয়ন সৃস্টি করে এবং যেগুলোতে ধাতব বন্ধন রয়েছ।
সংকর ধাতু হল দুই বা ততোধিক উপাদানের মিশ্রণ, যার মূল উপাদান হল ধাতু। বেশিরভাগ বিশুদ্ধ ধাতু নরম, ভঙ্গুর বা ব্যবহারিক কাজের জন্য রাসায়নিকভাবে প্রতিক্রিয়াশীল। সংকর ধাতু গঠনের মুখ্য উদ্দেশ্য হল ধাতুটিকে কম ভঙ্গুর ও শক্ত ও ক্ষয় প্রতিরোধক, বা আরও রঙিন বা ঔজ্জ্বল্য ফুটিয়ে তোলা। বর্তমানে ব্যবহৃত সকল সংকর ধাতুর মধ্যে লোহার সংকরের (ইস্পাত, স্টেইনলেস স্টিল, সংকর ইস্পাত) পরিমাণ ও বাণিজ্যিক মান উভয় দিক থেকেই বেশি।
রসায়নে মৌলিক ধাতু বলতে সেসব ধাতুকে বোঝায় যা সহজে জারিত বা ভাঙ্গা যায় এবং হাইড্রোক্লোরিক এসিডের সাথে বিক্রিয়া ঘটিয়ে ধাতব ক্লোরাইড ও হাইড্রোজেন গঠন করতে পারে। উদাহরণ - লোহা, নিকেল, তামা ও দস্তা।
মূল্যবান ধাতু হল বিরল ধাতব রাসায়নিক উপাদান, যার উচ্চ আর্থিক মূল্য রয়েছে।
ভারী ধাতু হল তুলনামূলকভাবে গাঢ় ধাতু। আরও সুনির্দিষ্ট সংজ্ঞার প্রস্তাব করা হয়েছিল, কিন্তু কোনটাই সার্বজনীনভাবে গৃহীত হয় নি।
কঠিন
কঠিন পদার্থের একটি বিশেষ অবস্থা নাম। কঠিন পদার্থ বিকৃতি ও আয়তনের পরিবর্তন প্রতিরোধ করে। কঠিন অবস্থায় পদার্থে সর্বাধিক স্থিতিশক্তি সঞ্চিত থাকে এবং গতিশক্তি থাকে সবচেয়ে কম । সাধারণত কক্ষ-তাপমাত্রায় ধাতু সমূহ কঠিন দশায় থাকে, তবে ব্যতিক্রম হল পারদ,পারদ কক্ষ তাপমাত্রায় ত্রল থাকে । কঠিন পদার্থের পরমাণু গুলো একটি আরেকটিকে শক্তিশালী ভাবে আকর্ষণ করে এবং নিয়মিত জ্যামিতিক ল্যাটিস গঠন করে অথবা অনিয়মিত আকার গঠন করে। এ আকর্ষনের জন্য কঠিন পদার্থ তরলের ন্যায় পাত্রের আকার ধারণ করেনা বা গ্যাসীয় পদার্থের মতো সম্পূর্ণ আয়তন দখল করেনা।
বেরিলিয়াম
বেরিলিয়াম পর্যায় সারণীর ৪ নং মৌল এর প্রতীক Be ও পারমানবিক সংখ্যা ৪।
আবিষ্কার Koran bel font
১৩ আগস্ট
বিশ্ব বা-হাতি দিবস ৷
টিকা (অনাক্রম্যতা)
টিকা বা প্রতিষেধক () হল এক ধরনের রাসায়নিক যৌগ বা মিশ্রণ যা অ্যান্টিবডি তৈরী হওয়ার প্রক্রিয়াকে উত্তেজিত করে দেহে কোন একটি রোগের জন্য প্রতিরোধ ক্ষমতা বা অনাক্রম্যতা জন্মাতে সাহায্য করে। কোনো প্রাণীর দেহে রোগ সৃষ্টিকারী ভাইরাস (), ব্যাক্টেরিয়া () ইত্যাদির জীবিত (যার রোগসূচনাকারী ক্ষমতা শূন্য) বা মৃতদেহ বা কোনো অংশবিশেষ হতে প্রস্তুত ঔষধ যা ঐ প্রাণীর দেহে ঐ ভাইরাস বা ব্যাক্টেরিয়ার বিরুদ্ধে আন্টিবডি সৃষ্টি করে। কোন রোগের টিকা হল কেবলমাত্র সেই নির্দিষ্ট রোগটিরই বিরুদ্ধে প্রতিরোধক্ষমতা বর্ধনকারী ক্রিয়া সম্পন্ন জৈব উপাচার যা টিকাকরণ (ইনঅক্যুলেশন) অর্থাৎ ত্বকে সূচ ফুটিয়ে দেওয়া হতে পারে বা অন্য উপায়ে যেমন খাবার ড্রপ (যেমন মুখে সেব্য পোলিও টিকা বা ওরাল পোলিও ভ্যাক্সিন) হিসেবে দেওয়া হতে পারে। এতে সাধারণত মৃতপ্রায় বা মৃত জীবাণু অথবা তার বিষ থেকে তৈরী হওয়া রোগ সৃষ্টিকারী জীবাণু-সদৃশ উপাদান থাকে। এটি উক্ত উপাদানটিকে বহিরাগত হিসেবে শনাক্ত করতে, সেটিকে ধবংস করতে এবং স্মৃতিতে রাখতে অনাক্রম্যতন্ত্রকে উদ্দীপিত করে, যাতে পরবর্তীতে অনাক্রম্যতন্ত্র ঐ সমস্ত জীবাণুকে খুব সহজে পরবর্তী অনুপ্রবেশে শনাক্ত ও ধবংস করতে পারে।
এডোয়ার্ড জেনার ১৭৯৬ খ্রিস্টাব্দে লক্ষ্য করেন গোয়ালিনীরা (cow-maid) গুটি বসন্তের (small pox) মড়ককালে আক্রান্ত হয় না। তিনি প্রমাণ করেন তাঁর গোয়ালিনীরা রক্ত গরুর বসন্তে সংক্রমিত এবং তার টিকা (inoculation) জেমস ফিলিপ নামে ৮ বছরের একটি সুস্থ বালককে দেন। একটু মৃদু বসন্ত উপসর্গের পর সে আবার সম্পূর্ণ সুস্থ হয়ে ওঠে এবং সে গুটি বসন্তের আক্রমণ প্রতিরোধ করতে সক্ষম হয়।
টিকা সাধারণত তিন প্রকার-
৩১ আগস্ট
১৯৭৫ - গণচীন কর্তৃক বাংলাদেশকে স্বীকৃতি প্রদান।
বট
বট তথা বট গাছ (), (বৈজ্ঞানিক নাম : "Ficus benghalensis") "ফাইকাস" বা (ডুমুর জাতীয়) গোত্রের ইউরোস্টিগ্মা উপগোত্রের সদস্য। এর আদি নিবাস হল বঙ্গভূমি (বাংলাভাষী অঞ্চল)। এটি একটি বৃহদাকার বৃক্ষ জাতীয় উদ্ভিদ। বট গাছ খুব বড় জায়গা জুড়ে জমির সমান্তরাল শাখাপ্রশাখা বিস্তার করে যারা স্তম্ভমূলের উপর ভর দিয়ে থাকে। স্তম্ভমূল প্রথমে সরু সরু ঝুরি হিসবে বাতাসে ঝোলে। পরে মাটিতে প্রেথিত হলে স্তম্ভমূলের মাটির উপরের অংশ বিটপে পরিবর্তিত হয়।
বটের পাতা একান্তর, ডিম্বাকৃতি, মসৃণ ও উজ্জ্বল সবুজ। কচি পাতা তামাটে। স্থান-কাল-পাত্রভেদে পাতার আয়তনের বিভিন্নতা একাধারে বটের বৈশিষ্ট্য তথা প্রজাতি শনাক্তকরণের পক্ষে জটিলতার কারণও। পরিণত গাছের পাতা আকারে কিছুটা ছোট হয়ে আসে। বটের কুঁড়ি পাংশুটে হলুদ এবং এর দুটি স্বল্পায়ু উপপত্র পাতা গজানোর পরই ঝরে পড়ে। খুব অল্প বয়স থেকেই বট গাছের ঝুরি নামতে শুরু করে। মাটির সমান্তরালে বাড়তে থাকা ডালপালার ঝুরিগুলো একসময় মাটিতে গেঁথে গিয়ে নিজেরাই একেকটা কান্ডে পরিণত হয়। এভাবেই বট গাছ ধীরে ধীরে চারপাশে বাড়তে থকে এবং একসময় মহীরুহে পরিণত হয়। বসন্ত ও শরৎ বট গাছে নতুন পাতা গজানোর দিন। এসময় কচি পাতার রং উজ্জ্বল সবুজ থাকে। গ্রীষ্ম-বর্ষা-শীত হলো ফল পাকার সময়। এটি চিরহরিৎ সাইকাস বহুবর্ষজীবি গাছ।
বট ও বট জাতীয় গাছের বংশ বৃদ্ধির পদ্ধতি ও কৌশল প্রধাণত অভিন্ন। মঞ্জরির গর্ভে ফুলগুলো লুকানো থাকে। ফুলগুলো খুবই ছোট এবং ফলের মতোই গোল। একলিঙ্গিক এই ফুলগুলো পরাগায়নের জন্য বিশেষ জাতের পতঙ্গের উপর নির্ভরশীল। পাখিরা ফল খেয়ে বীজ ছড়িয়ে দেয়। পাখিবাহিত এই বীজ দালানের কার্নিশ, পুরানো দালানের ফাটল ও অন্য কোন গাছের কোটরে সহজেই অঙ্কুরিত হয় এবং আশ্রয়কে গ্রাস করে। এ কারণে উপগাছা হিসেবেও বটের বেশ খ্যাতি আছে। উপযুক্ত পরিবেশে একটি বট গাছ ৫ থেকে ৬ শত বছর বেঁচে থাকতে পারে।
বট বাংলা অঞ্চলের আদিমতম বৃক্ষ। বট গাছকে ঘিরে বাংলা অঞ্চলের রয়েছে শত-সহস্র বছরের ঐতিহ্য। উষ্ণ আবহাওয়ায় বিশাল আয়তনের এই ছায়াবৃক্ষটি অনেক উপকারে আসে। প্রাচীনকাল থেকেই বটবৃক্ষের ছায়ায় হাট-বাজার বসে, মেলা হয়, লোকগানের আসর বসে, জনসভা হয়। কারণ হিসেবে বলা যায়, বাংলার গ্রামাঞ্চলে বড় বড় সুশীতল হলরুম নেই। আর তাই বড় বড় অনুষ্ঠান ও জনসভাগুলো ছায়াসুনিবিড় বটতলায় অনুষ্ঠিত হয়ে থাকে। এই গাছকে ভারতে পবিত্র হিসেবে বিবেচনা করা হয়, এবং প্রায়ই এই গাছের নিচে মন্দির বানানো হয়। ভারতের বিভিন্ন অঞ্চলসহ দক্ষিণ এশিয়ার কয়েকটি দেশে ধর্মীয় কারণে বট গাছ কাটা নিষিদ্ধ। এ গাছের উপকারিতা ও ধর্মীয় গুরুত্বের কারণে বট গাছ ভারতের জাতীয় বৃক্ষ হিসেবে মর্যাদা লাভ করেছে।বট গাছের ফল কাক, শালিক ও বাদুড়ের প্রিয় খাদ্য এবং শকুন ও এ জাতীয় পাখির নিরাপদ আশ্রয়স্থল। বটের নানা রকম উপকারিতা রয়েছে। এর কষ থেকে নিম্নমানের রাবার তৈরি হয় এবং বাকলের আঁশ দড়ি ও অন্যান্য কাজে ব্যবহার্য। এর পাতা কুষ্ঠরোগে উপকারি।
ঝিনাইদহ জেলার কালিগঞ্জ উপজেলার মল্লিকপুরের বট গাছ হলো বাংলাদেশের সবচেয়ে বড় বট গাছ এবং পশ্চিমবঙ্গে স্থানীয়ভাবে শিবপুর বোটানিক্যাল গার্ডেনের বটগাছটি সবচেয়ে বড়।
অশ্বত্থ
অশ্বত্থ, অশথ বা পিপল গাছের বৈজ্ঞানিক নাম "" যাকে ইংরেজিতে 'sacred fig' বলা হয়। এটি এক প্রকার বট বা ডুমুর জাতীয় বৃক্ষ যার আদি নিবাস বাংলাদেশ, নেপাল, ভারত, মায়ানমার, পাকিস্তান, শ্রীলংকা, দক্ষিণ পশ্চিম চীন এবং ইন্দোচীন। এটি Moraceae পরিবারভুক্ত সপুষ্পক উদ্ভিদ।
অশ্বত্থ গাছ ৩০ মিটার লম্বা হতে পারে। এর কান্ডের বেড় ৩ মিটার পর্যন্ত হতে পারে। এর ফুলগুলো ফলের ভেতরে লুকায়িত থাকে। এর পাতা পান পাতার আকৃতির, ডগায় লেজ থাকে। পাতা ১০-১৭ সেমি লম্বা এবং ৮-১২ সেমি চওড়া। শীতকালে এর পাতা ঝরে যায়, বসন্তে তামাটে রঙের কচি পাতা গজায়। পিপল ফল ডুমুরের মতই তবে পাকা ফল বেগুনি রঙের; কাচা ফল সবুজ; ফলের আকার ১-১.৫ সেমি। এই গাছতলায় অল্প বাতাসেও ঝমঝম আওয়াজ শোনা যায়। পাতার লেজের সাথে পাতার ফলকের আঘাতেই এমন শব্দ হয়। অশ্বত্থে ঝুরিমূল থাকে না। অশ্বত্থ গাছের বনসাই বেশ জনপ্রিয়।
অশ্বত্থ একটি দীর্ঘজীবী গাছ যার গড় আয়ু ৯০০-১৫০০ বছর। কয়েকটি স্থানীয় আবাসস্থলে এটি ৩০০০ বছরের বেশি সময় ধরে বসবাস করছে বলে জানা গেছে। এছাড়াও ২০০০ বছরের পুরোনো কিছু গাছের বর্ণনা পাওয়া গেছে, যেমন শ্রীলংকার প্রাচীন শহর অনুরাধাপুরের পিপুল গাছ জয়া শ্রী মহা বোধি যা ২২৫০ বছরেরও বেশি বয়সী বলে মনে করা হয় এবং এটি "বিশ্বের প্রাচীনতম ঐতিহাসিক ধর্মীয় গুরুত্ববহ গাছ"।
অশ্বত্থ মূলত এশিয়ার গ্রীষ্মমন্ডলীয় অঞ্চলের অধিবাসী হলেও বর্তমানে এটি সারা বিশ্বে বিস্তার লাভ করছে, চাষ করা হয়েছে এবং কিছু ক্ষেত্রে এটি প্রাকৃতিকভাবে অভিযোজিত হয়ে গিয়েছে।
অশ্বত্থ ভারতীয় উপমহাদেশ এবং দক্ষিণ-পূর্ব এশিয়া যেমন বাংলাদেশ, ভুটান, চীন (ইউনান প্রদেশ), ভারত (আন্দামান ও নিকোবর দ্বীপপুঞ্জ বাদে), লাওস, নেপাল, পাকিস্তান, থাইল্যান্ড এবং ভিয়েতনাম অঞ্চলের স্থানীয় বৃক্ষ। প্রাথমিকভাবে ২৮৮ খ্রিস্টপূর্বাব্দে শ্রীলঙ্কা এবং পরে ফিলিপাইন ও সিঙ্গাপুরসহ অন্যান্য প্রতিবেশী এশীয় দেশগুলিতে এর সূচনা হয়েছিল।
আফ্রিকার চাদে অশ্বত্থ একটি নেটিভ প্রজাতি। এছাড়া এটি মিশর, লিবিয়া ও মাদাগাস্কারে চাষ করা হয়।
অশ্বত্থ গাছ হিন্দু, জৈন ও বৌদ্ধ ধর্মে পবিত্র বলে বিবেচিত হয়।
গৌতম বুদ্ধ এক অশ্বত্থ বৃক্ষের নিচে ধ্যান করার সময় বোধি (জ্ঞান) লাভ করেন। এই স্থানটি বর্তমানে ভারতের বিহারে বুদ্ধগয়ায় অবস্থিত। যদিও মূল গাছটি একাধিকবার ধ্বংস হয়ে গিয়েছে, এবং প্রতিস্থাপিত হয়েছে। মূল গাছের একটি শাখা ২৮৮ খ্রিস্টপূর্বাব্দে শ্রীলংকার অনুরাধাপুরে রোপণ করা হয় এবং এটি জয় শ্রী মহা বোধি নামে পরিচিত। এটি বিশ্বের প্রাচীনতম সপুষ্পক উদ্ভিদ।
যেকোনো অশ্বত্থ বৃক্ষকেই বোধিবৃক্ষ বলা যায় না। গৌতম বুদ্ধ যে অশ্বত্থ বৃক্ষটির নিচে বোধিলাভ করেন, সেই বৃক্ষের বংশধরদেরকেই বোধিবৃক্ষ বলে। এর অন্যান্য নামগুলো হলো বোধিবৃক্ষ, বোধিদ্রুম, Bo-Tree, Bo, bawdir, bodhi tree, holy tree ইত্যাদি। সংস্কৃত ভাষায় 'বোধি' শব্দের অর্থ 'জ্ঞান'; এই শব্দটি শ্রীলঙ্কায় বিবর্তিত হয়ে 'বো' শব্দে রূপান্তরিত হয়েছে।
হিন্দু সাধু-সন্ন্যাসীরা এখনও পবিত্র অশ্বত্থ গাছের নিচে ধ্যান করেন এবং হিন্দু ধর্মাবলম্বীগণ অশ্বত্থ গাছের চারপাশে প্রদক্ষিণ করেন। সাধারনত "বৃক্ষ রাজায় নমঃ" বলতে বলতে গাছের চারপাশে সাত বার প্রদক্ষিণ করা হয়, যার অর্থ "গাছের রাজাকে নমস্কার"। ধারণা করা হয় যে বিশেষ ২৭ টি গাছ, ২৭ টি নক্ষত্রকে প্রতিনিধিত্ব করে। এর মধ্যে অশ্বত্থ গাছ পুষ্যা নক্ষত্রের প্রতিনিধিত্ব করে।
ভগবত গীতায়, শ্রীকৃষ্ণ বলছেন, "আমি গাছের মধ্যে পিপুল, ঋষিদের মধ্যে নারদ, গান্ধারদের মধ্যে চিত্ররথ এবং সিদ্ধপুরুষদের মধ্যে ঋষি কপিল।"
ডায়াবেটিস, ডায়রিয়া, মৃগীরোগ, গ্যাস্ট্রিক সমস্যা, প্রদাহজনক রোগ, সংক্রামক এবং যৌন রোগ সহ প্রায় ৫০ ধরনের রোগের জন্য অশ্বত্থ গাছ ব্যবহার করা হয়।
পিপল গাছ নানান ভাষায় নানান নামে পরিচিত। যেমন-
শালুক
শালুক শাপলা গাছের গোড়ায় জন্মানো এক ধরনের সবজি জাতীয় খাদ্য। শাপলা গাছের গোড়ায় একাধিক গুটির জন্ম হয় যা ধীরে ধীরে বড় হয়ে শালুকে পরিনত হয়।
শাপলা সাধারণত লাল ও সাদা রঙের হয়। একেকটি শালুকের ওজন সাধারণত ৪০ থেকে ৭০ গ্রাম হয়ে থাকে। এটি সেদ্ধ করে বা আগুনে পুড়িয়ে ভাতের বিকল্প হিসেবে খাওয়া যায়।
শালুক হজমশক্তি বাড়াতে সাহায্য করে, দ্রুত ক্ষুধা নিবারণ করে এবং শরীরে পর্যাপ্ত শক্তি জোগায়। এটি একটি ভালো সবজি হিসেবে সমাদৃত হওয়ার সাথে সাথে চুলকানি ও রক্ত আমাশয় নিরাময়ের জন্য ঔষধ হিসেবেও ব্যবহৃত হয়।
বর্ষা মৌসুমে ব্যপকভাবে শাপলা জন্মায়। বর্ষা থেকে শরতের শেষ পর্যন্ত নদী-নালা, খাল-বিল, জলাশয়ের নিচু জমিতে এমনি এমনিই জন্মায় শাপলা। যার গোড়া থেকে শালুক সংগ্রহ করা হয়।
পদ্ম
ভারতের জাতীয় ফুল। বৈজ্ঞানিক নাম: "Nelumbo nucifera"
শালুক (waterlily) দেখতে পদ্মফুলের মত হলেও এরা শালুক-পরিবারের (Nympheaceae) সঙ্গে পদ্ম পরিবারের () খুব একটা নিকটত্ব নেই।
এদের পাতা দেখলে সহজেই পৃথক করা যায়।
পদ্মফুলের বহু নাম:
পদ্ম, কমল, শতদল, সহস্রদল, উত্পল (পদ্ম বা শাপলা), মৃণাল, পঙ্কজ, অব্জ, অম্বুজ, নীরজ, সরোজ, সরসিজ, সররুহ, নলিনী, অরবিন্দ, রাজীব, ইন্দিরা, কুমুদ, তামরস,
বৃন্ত
পরিধি পুরো গোল, শালুকের মত একদিকে খাঁজকাটা নয়।
পদ্ম মধু থেকে চোখের ঔষধ তৈরী হয় ।পদ্মফুল পবিত্র সৌন্দর্যের প্রতীক ( চরণকমল, পাদপদ্ম, করকমল, মুখপদ্ম, কমলনয়না ইত্যাদি ), যেমন লাল গোলাপ ভালোবাসার ও চাঁপার কলি নমনীয় লালিত্যের (softness) প্রতীক
গোবরে পদ্মফুল বলতে বুঝায়ঃ অ-স্থানে মূল্যবান বস্তু।
পদ্ম ফুল এর জন্ম পুকুরের/ জলাধারের গভীরে। সেখানে গোবর যাওয়া অসম্ভব। তাই এই উপমা ব্যবহৃত হয়।
যেমনঃ মুচির ছেলে ডাক্তার হলে গোবরে পদ্মফুল উপমা ব্যবহার করআ যায়।
পদ্ম পাতার উপর জল আটকায়না, খুব তরল ভাবে এদিক ওদিক করে তারাতাড়ি হড়কে পড়ে যায়। তাই অস্থায়ী অবস্থাকে "পদ্মপাতায় জল" উপমা দ্বারা বোঝান হয়।
কুষ্ঠ
কুষ্ঠরোগের কারণ মাইকোব্যাক্টেরিয়াম লেপ্রি ব্যাক্টেরিয়া। শরীর এর সংক্রমণকে কিভাবে বাধা দেবার চেষ্টা করছে তার উপর নির্ভর করে একে কয়েকটি ভাগে ভাগ করা হয়:
মাইকোব্যাক্টেরিয়াম লেপ্রি অপেক্ষাকৃত শীতল অঙ্গে বৃদ্ধি পায় (তাই চামড়া, নাক, ও টেস্টিসে হলেও অন্তর্বর্তী অঙ্গ যেমন ডিম্বাশয়ে সাধারণতঃ হয়না)। এই ব্যাক্টেরিয়া এখনো শরীরের বাইরে গজানো (কালচার করা) যায়নি। নটি ডোরা বিশিষ্ট আর্মাডিলো (nine banded armadillo) নামক প্রাণীর শরীরের অভ্যন্তর অপেক্ষাকৃত শীতল হওয়ায় এর পুরো শরীরে মাইকোব্যাক্টেরিয়াম লেপ্রি গজানো যায়। নতুবা ইদুরের পায়ের পাতায় এদের গজানো যায়। মাইকোব্যাক্টেরিয়াম লেপ্রি খুব ধীরে বৃদ্ধিপায় -ব্যাক্টেরিয়াদের মধ্যে এব্যাপারে ধীরতমদের অন্যতম: দ্বিগুণ হতে সময় লাগে এক সপ্তাহ।
আন্তর্জাতিক অঙ্গনে ছড়িয়ে-ছিটিয়ে থাকা কুষ্ঠ রোগে আক্রান্ত রোগীদের প্রতি করণীয় ও রোগ নিরূপণে সচেতনতা বৃদ্ধিতে প্রতি বছরের জানুয়ারি মাসের শেষ রবিবারে বিশ্বব্যাপী ১০০টিরও অধিক দেশে বিশ্ব কুষ্ঠ দিবস পালন করা হয়।
পিটার প্যান
পিটার প্যান বিশ্বের শিশু-কিশোর সাহিত্যর এক উল্লেখযোগ্য চরিত্র। পিটার প্যান-এর কাহিনী সারা বিশ্বে অত্যন্ত জনপ্রিয়। স্কটল্যান্ডের ঔপন্যাসিক ও নাট্যকার স্যার জেমস ম্যাথু ব্যারি এই চরিত্রের স্রষ্টা। পিটার প্যান এর কাহিনী অবলম্বনে সারা বিশ্বে প্রচুর বই, চলচ্চিত্র নির্মিত হয়েছে।
পিটার প্যান কাহিনীর নায়ক কিশোর বয়সী পিটার প্যান বাড়ি থেকে পালিয়ে "নাই-নাই-দেশ"-এ (Never-Never-Land) চলে যায়। সেখানে সে বাচ্চা ছেলে হয়েই থাকে। তার বড় হওয়ার কোনো ইচ্ছা নেই। পিটার উড়তে শেখায় ওয়েন্ডি, মাইকেল আর জনকে। তাদের সার্বক্ষনিক সঙ্গী হিসাবে থাকে ছোট্ট পরী টিঙ্কার বেল। এদের কে নিয়ে পিটার প্যান মোকাবেলা করে তার শত্রু ক্যাপ্টেন হুককে যার একটি হাত কাটা।
হাক্‌লবেরি ফিন্
হাক্‌লবেরি ফিন্‌ মার্ক টোয়েন রচিত কিশোর উপন্যাসের বিখ্যাত চরিত্র। "দ্য অ্যাডভেঞ্চারস্‌ অব হাক্‌লবেরি ফিন্" (The Adventures of Huckleberry Finn) ১৮৮৪ সালে প্রকাশিত হয়েছিল। এই উপন্যাস "দ্য অ্যাডভেঞ্চারস্‌ অব টম সয়্যার" (The Adventures of Tom Sawyer)-এর পরবর্তী পর্ব। এই বইয়ের অন্যতম চরিত্র টম সয়্যার-ও মার্ক টোয়েন এর আর একটি অনবদ্য সৃষ্টি। হাকলবেরি বাউন্ডুলে, ভবঘুরে এবং স্বাধীন। সেজন্যে সে ছেলেদের অত্যন্ত প্রিয় ও অনুকরণীয় পাত্র, একইসাথে তাদের অভিভাবক দের কাছে বিরক্তির পাত্র। এহেন হাকলবেরি কে নিয়ে মার্ক টোয়েনের উপন্যাস টি অতীব জনপ্রিয়তা পায়।
হাক্‌লবেরি ফিন্ ডাকাতদের টাকা পেয়ে ধনী হয়ে যায়। কিন্তু সে নিজ পরিবারে ফেরত যেতে চায় না। পোষ্যপুত্র হিসেবে একটি পরিবারে বাস করতে থাকে। কিন্তু ধঁরা-বাঁধা নিয়ম তাকে একেবারেই বিরক্তি ধরিয়ে দেয়। টম ও সে ঠিক করে একটা ডাকাত দল তৈরি করবে। এমন সময় হাকের মদ্যাসক্ত বাবা এসে হাজির হয় এবং হাকের কাছে টাকা দাবি করে। সে হাক্‌কে নিজের কাছে রেখে অত্যাচার করতে থাকলে হাক এক সময় পালিয়ে যায়। শুরু হয় সঙ্গী জিমকে নিয়ে নতুন এক অভিযান যেখানে হাক্‌লবেরি মারাত্মক বিপদ পড়েও শেষ পর্যন্ত রক্ষা পায়।
টম সয়্যার
টম সয়্যার মার্ক টোয়েইন রচিত কিশোর উপন্যাসের বিখ্যাত চরিত্র। "দি অ্যাডভেঞ্চার্স অফ টম সয়্যার" (The Adventures of Tom Sawyer) ১৮৭৬ সালে প্রকাশিত হয়েছিল। এটি একটি অভিযানভিত্তিক বই যা কিশোর সাহিত্য বিশেষ স্থান দখল করে আছে। এই বইয়ের অন্যতম চরিত্র হাক্‌লবেরি ফিন্-ও মার্ক টোয়েইন এর আর একটি অনবদ্য সৃষ্টি।
Хрю титка мен
এতিম টম সয়্যার তার এক আত্মীয়া পলির বাড়িতে থাকত। টম পড়াশোনায় খুবই অমনোযোগী এবং দুরন্ত ছিল। তার বন্ধুত্ব হয় হাকলবেরি ফিন এর সাথে যে বখাটে হিসেবে পরিচিত ছিল। পরিবার থেকে বাধা সত্ত্বেও তারা একে অপরের সাথে মেলামেশা করতো। এক রাত্রে দু'জনে বাড়ি থেকে পালিয়ে গোরস্থানে দেখা করতে আসলে সেখানে তারা একটি খুনের ঘটনা দেখে ফেলে। সেই খুনের দায়ে খুনী ছাড়া অন্য একজনকে ধরা হলেও তারা মুখ খুলতে পারে না। ঘটনাক্রমে তারা অ্যাডভেঞ্চারের নেশায় বাড়ি থেকে পালিয়ে যায় এবং একটি দ্বীপে গিয়ে উপস্থিত হয় গুপ্তধনের উদ্দেশ্যে। সেখানে তারা আকস্মিকভাবে আবিস্কার করে তাদের আগে দেখা খুনীর লাশ। সেই লাশের পাশে তারা খুঁজে পায় চুরি-ডাকাতি করা বিপুল ধন-সম্পত্তি।
পুঁথি
সংস্কৃত শব্দ 'পুস্তিকা' শব্দ থেকে পুথি শব্দটির উৎপত্তি। এর নাসিক্য উচ্চারণ পুঁথি। হাতে লেখা বইকে আগে 'পুস্তিকা' বলা হতো। যেহেতু আগের দিনে ছাপাখানা ছিল না, তাই তখন হাতে পুঁথি লেখা হতো। প্রাচীন বা মধ্যযুগের প্রায় সকল সাহিত্য হাতে লিখতে হয়েছিল এবং এদের একাধিক সংস্করণও তৈরি হয়েছিল হাতে লিখে। তাই প্রাচীন ও মধ্যযুগের সকল সাহিত্যকেই পুঁথিসাহিত্য বলা হয়।
যোগেশচন্দ্র ঘোষ
যোগেশচন্দ্র ঘোষ (১৮৮৭ - এপ্রিল ৪, ১৯৭১) ছিলেন প্রখ্যাত আয়ুর্বেদ শাস্ত্র বিশারদ এবং শিক্ষাবিদ। তিনি সাধনা ঔষধালয়ের প্রতিষ্ঠাতা। তিনি আয়ুর্বেদ শাস্ত্র সম্পর্কিত বহু গ্রন্থ রচনা করেন। ১৯৭১ সালে পাকিস্তানি সেনাবাহিনীর গুলিতে নিহত হন।
১৮৮৭ সালে শরীয়তপুরের গোঁসাইরহাট গ্রামে যোগেশচন্দ্র ঘোষ জন্মগ্রহণ করেন। ১৯০২ সালে ঢাকার কে এল জুবিলী স্কুল থেকে এন্ট্রান্স পাশ করেন। ১৯০৪ সালে জগন্নাথ কলেজ থেকে এফ.এ. পাশ করেন। এর পর ১৯০৬ সালে কুচবিহার কলেজ থেকে বি.এ. এবং ১৯০৮ সালে কলকাতা বিশ্ববিদ্যালয় থেকে রসায়নশাস্ত্রে এম.এ. পাশ করেন। ১৯০৮ থেকে ১৯১২ সাল পর্যন্ত ভাগলপুর কলেজে ও ১৯১২ থেকে ১৯৪৮ সাল পর্যন্ত জগন্নাথ কলেজে রসায়নশাস্ত্র বিষয়ের অধ্যাপনা করেন। ১৯৪৭-১৯৪৮ পর্যন্ত জগন্নাথ কলেজের অধ্যক্ষের দায়িত্ব পালন করেন। ১৯৪৮ সালে শিক্ষকতা পেশা থেকে অবসর গ্রহণ করেন। যোগেশচন্দ্র লন্ডন কেমিক্যাল সোসাইটি-র ফেলো (১৯১১-১৯৭১) এবং মার্কিন যুক্তরাষ্ট্রের কেমিক্যাল সোসাইটির সদস্য ছিলেন। ১৯৭১ সালের ৪ এপ্রিল বাংলাদেশের মুক্তিযুদ্ধ চলাকালে সাধনা ঔষধালয়ের সদর দফতরে নিজ কার্যালয়ে পাকিস্তানি সেনাবাহিনীর গুলিতে নিহত হন।
যোগেশচন্দ্র ঘোষ ১৯১৪ সালে ঢাকায় আয়ুর্বেদ ঔষধ প্রস্তুতকারক প্রতিষ্ঠান সাধনা ঔষধালয় প্রতিষ্ঠা করেন। তাঁর গবেষণা ও সাধনার ফলে বাংলাদেশে আয়ুর্বেদ চিকিৎসাপদ্ধতি ও ঔষধ প্রস্তুত প্রণালী আধুনিক মানে উন্নীত হয়। তিনি রোগ-ব্যাধির কারণ ও লক্ষন, আয়ুর্বেদ চিকিৎসার তত্ত্ব এবং এর ব্যবহার পদ্ধতি সম্পর্কে বহু বই লিখে গেছেন।
বোরন
বোরন একটি মৌল, এর প্রতীক B ও পারমানবিক সংখ্যা ৫।
বোরন বিভিন্ন রুপভেদ প্রদর্শন করে। দানাদার বোরন বাদামী,কিন্তু কেলাসাকার বোরন কালো। ত্রিযোজী মৌল হিসেবে বোরনকে বরাক্স ও ইউলেক্সাইট আকরিকে পাওয়া যায়।
নাইট্রোজেন
নাইট্রোজেন একটি মৌল বা মৌলিক পদার্থ যার বাংলা নাম যবক্ষারজান।, এই মৌলিক পদার্থের প্রতীক N ও পারমাণবিক সংখ্যা ৭।, বিশুদ্ধ নাইট্রোজেন স্বাভাবিক অবস্থায় বর্ণহীন, গন্ধহীন ও স্বাদবিহীন। নাইট্রোজেন একটি নিষ্ক্রিয় ধরনের দ্বিপরমাণুক গ্যাস। পৃথিবীর বায়ুমণ্ডলে আয়তনের হিসাবে নাইট্রোজেনের পরিমাণ ৭৮.০৯ শতাংশ।এর যোজনী ৩ এবং ৫।
১৭৭২ খ্রিস্টাব্দে স্কটিশ পদার্থবিদ ড্যানিয়েল রাদারফোর্ড এটিকে বায়ু থেকে আলাদা করার পদ্ধতি আবিষ্কার করেন। তিনি এর নাম দেন "নক্সাস এয়ার" বা "ফিক্সড এয়ার"। রাদারফোর্ড বুঝতে পারেন যে এটি বাতাসের একটি উপাদান এবং এটি দহন বিক্রিয়ায় অংশগ্রহণ করে না।
নাইট্রোজেন একটি অধাতু, যার তড়িৎ ঋণাত্মকতা ৩.০৪।
নাট্রোজেন পরমাণুর বহিস্থ কক্ষপথে ৫টি ইলেক্ট্রন বিদ্যমান এ কারণে অধিকাংশ যৌগে এটি ত্রিযোজী। নাট্রোজেন অণুতে () বিদ্যমান ত্রিবন্ধন শক্তিশালী বন্ধনসমুহের মধ্যে একটি। ফলে () অণুকে অন্যান্য যৌগে পরিণত করা বেশ কষ্টসাধ্য এবং অন্যান্য নাইট্রোজেনের বিভিন্ন যৌগ থেকে উৎপাদন সহজসাধ্য। 
এক বায়ুমণ্ডলীয় চাপে ৭৭ K (−১৯৫.৭৯ °C) নাট্রোজেন ঘনীভূত হলে তরলে রূপ পরিগ্রহণ করে এবং ৬৩ K (−২১০.০১ °C) তাপমাত্রায় কঠিন স্ফটিকে পরিণত হয়।
অতি উচ্চ চাপ (১.১ মিলিয়ন বায়ুচাপে) এবং উচ্চ তাপমাত্রায় (২০০০ K) নাইট্রোজেন পলিমারকরণ প্রকৃয়ায় একক বন্ধনবিশিষ্ট ঘনকআকৃতির গশে স্ফটিকের পরিগ্রহ করে। তখন একে হীরার মতো দেখায়। এটি তখন হীরার মতোই শক্ত সমযোজী বন্ধন যুক্ত। এ কারণে একে "নাইট্রোজেন ডায়মন্ড" বলা হয়ে থাকে।
নাইট্রোজেনের প্রধান হাইড্রাইড হল অ্যামোনিয়া (NH); হাইড্রাজিন (NH) হল নাইট্রোজেনের অপর হাইড্রাইড যা সব চাইতে বেশি ব্যবহৃত হয়। অ্যামোনিয়া পানির চেয়ে ছয় গুন বেশি ক্ষারীয়।
সাধারণ অবস্থায় নাইট্রোজেন তেমন কোন বিক্রিয়া দেখায় না, এটি কার্যত একটি নিষ্ক্রিয় গ্যাসের মতো আচরণ করে।
নাইট্রোজেনের বহুবিধ ব্যবহার আছে। নিষ্ক্রীয় বিধায় এটি বাতাসের বিকল্প হিসেবে ব্যবহৃত হয় যেখানে জারণ বিক্রিয়া এড়ানো প্রয়োজন।
ড্রাই আইসের মত তরল নাইট্রোজেনের প্রধান ব্যবহার হিমায়ক হিসেবে।
ম্যাগনেসিয়াম
ম্যাগনেসিয়াম একটি মৌল, এর প্রতীক Mg ও পারমানবিক সংখ্যা ১২।
MgSo4,MgCl2,Mg3(PO4)2,MgCO3